
PA UNANG SALITA 


Ang Kuwento ng Buhay at Mga Ginawa ni Jesus ayon kay 
Mareos ay isang bagong salin (2018) na hinango mula sa 
kumbinasyon ng orihinal na wikang Griego (Textus Reeeptus) at 
ang subok na totoo at walang kakupas-kupas na awtorisadong 
bersion ng Biblia sa Ingles 0 King James Version ng 1611. Ang 
saling ito’y batay sa tagalog na ginagamit sa pang-araw-araw na 
buhay ng mga Pibpino sa kasalukuyang panahon. 

Kung iyong mapapansin, ang nasa iyong mga kamay ay isa 
lamang aklat mula sa 66 pang aklat ng Bibba. Ang sabtang biblia 
ayhinango sa Griego -‘biblos’ (Mareos 12:26), na ang ibig sabihin 
ay ‘aklat’ 0 ‘naisulat na aklat.’ Samakatuwid ang ating Bibba 0 
‘Biblos’ ay binubuo ng marami at iba’t ibang ‘biblos’ o mga aklat. 
Ang alam nating Biblia na mamahabn, makapal at mabigat dalhin 
ay, sa totoo lang, isang buong aklatan o librarya nang maituturing! 

Ang isang mabuting mag-aaral ay gumagamit ng iba’t 
ibang aklat upang lubusang matutunan ang isang paksa 0 arabn, 
ngunit hindi niya kayang basahin ang mga ito ng sabay-sabay sa 
iisang upuan. Isang nakakatawang larawan, aminin man natin 0 
hindi, pero ang totoo, yan ang ginagawa natin sa kasalukuyan 
pagka dinadala natin ang ating malaking Biblia (aklatan) pag 
tayo’y pumupunta sa gawain 0 pagtitipon ng mga kapatiran. 
Walang masama dito pero hindi po ito praktikal kung iisipin natin. 
Salamat sa Diyos dahil mayroon na po tayong eellphones. 

Bakit po ba sinabi natin na hindi praktikal 0 kailangang 
dalhin ang buong Biblia sa mga gawain at pagtitipon, bukod sa 
may eellphone na tayo kung saan maaari nating ilagay ang ating 
buong Bibba gamit ang mga apps; (1) Kung tayo po’y 
makakabmutin ay malamang na maiwanan natin ito saan mang 
lugar, sa er 0 sa upuan. Ang masaWap nito, mabigat din sa bulsang 
bumili ng buong Biblia; (2) Kung ika’y di naman magtuturo sa 
isang pagtitipon 0 mangangaral, bakit pa dadalhin ang buong 
Bibba kung ang magtuturo nama’y binabasa ang Bibba 0 di kaya’y 
pinapakita pa gamit ang projektor at malalaking telebisyon sa loob 

ng simbahan? Ang mas mahalagang dalhin sa mga pagtitipong 
gaya nito ay ang bukas na pag-iisip o di kaya’y isang maliit na 
notebook at pansulat para di makalimutan ang mga natutunan at 
pwede pang balik-balikan. Kadalasan din naman, halos wala pang 
isang pahina ng Biblia ang babasahin ng magtuturo sa ganitong 
mga pagkakataon. At (3), Mabigat dalhin ang ibang Biblia lalo 
napo’t sa mga kababaihan at may edad. May mga Biblia namang 
maliit at magaan pero hirap naman ang mga mata nating basahin 
ito. Siguro po’y isang malaking katanungan kung bakit po 
nililimbag ang buong Biblia ng sama-sama sa isang aklat at hindi 
hiwa-hiwalay. Bakit nga ba? 

Ano po kaya ang mangyayari kung magkakaroon tayo ng 
hiwa-hiwalay na aklat ng buong Biblia sa ating mga tahanan? Sa 
palagay ko po ay mas magiging madali at nakaka-enganyo ang 
pagbabasa ng mga ito dahil sa mga sumusunod: 

Una, madaling bitbitin; Pangalawa, hindi nakakatakot 
basahin para sa mga baguhan dahil hindi ito napaka-kapal at 
hindi napakalaki. Ang ating tinutukoy dito’y ang mga kabataan at 
bagong mananampalataya; Pangatlo, masarap magbasa dahil 
bawat aklat ay may kakaibang mensahe 0 di kaya’y pamagat na 
kakaiba sa lahat; Pang-apat, hindi natin kailangang magkaroon ng 
kanya-kanyang buong Biblia sa bahay dahil hindi naman natin 
binabasa ito lahat ng sabay-sabay. Halimbawa, kung ang hawak 
ko ngayon ay ang aklat ni Juan, ang aking maybahay ay pwedeng 
magbasa ng ibang libro gaya ng Genesis 0 di kaya, Lueas. Ang 
aking mga anak nama’y pwedeng basahin ang Exodus 0 Mateo; At 
panglima, kung ang mga ito’y mabibili sa mga tindahan, mas 
magaan sa bulsa na bilhin ito ng isa-isa dahil ilang pahina lang ang 
isang aklat, kaysa bilhin ang buong Biblia ng isang bagsak. 

Ang pag-aaral ng Salita ng Diyos ay napaka sagrado at 
hindi kayang ipahayag ng anumang salita ang kahalagahan nito sa 
ating buhay. Ang Kanyang Salita ay buhay. Kaya naman dapat 
nating pagtuonan ng pansin at maingat na gawin ang ating pag- 
aaral 0 pagbabasa ng Biblia. Ito’y mangyayari lamang kung 



maingat nating babasahin ang Salita ng Diyos at babasahin ito ng 
di sabay-sabay, kundi ating basahin, isang aklat o grupo ng mga 
aklat sa bawat pagbabasa. Sa ganitong paraan, madali nating 
maitatak sa ating mga isipan ang bawat detalye at parte ng aklat 
na ating binabasa. At ito ang dahilan kung bakit hawak mo ngayon 
ang aklat o bibliyang ito. 

Ang munting aklat na ito ay isa lamang sa apat na salaysay 
tungkol sa buhay ni Jesus na Tagapagligtas. Bawat isa sa apat na 
salaysay ng buhay ni Jesus ay may kakaibang katangian na wala 
sa iba. Ang ibang salaysay na tinutukoy ko ay ang mga sinulat nila 
Mateo, Lukas at Juan. Si Mareos ayon sa tradisyon ng mga 
naunang mananampalataya ng Panginoon ay anak ng isang 
mayamang babae na nagngangalang Maria. Siya ang 
pinaniniwalaang may ari ng hardin ng Getsemane kung saan 
dinakip ang Panginoong Jesus. Si Mareos ang pinaniniwalaang 
binatilyong nagpakita sa eksena ng pagdakip kay Jesus at siyang 
tumakbong hubo’t hubad matapos ang tangkang hulihin siya 
(Mareos 14:51). 

Ang aklat na ito, bagamat hindi kumpleto sa ilang detalye 
patungkol kay Jesus, ay magagamit upang makilala natin kung 
sino ang Tagapagligtas at Diyos nating lahat. Siya’y dumating sa 
lupa upang ituro sa atin na walang imposible sa mga taong 
may pananalig sa Kanya kaya’t hindi tayo dapat mawalan ng 
pag-asa sa buhay. 

Sana’y maliwanagan ka sa iyong matutunghayan at ang 
mga salitang iyong mababasa ay mangusap sa iyong buhay at 
magdulot ng kaligtasan sa iyong buong pagkatao. 

Kumpletong Talaan ng buong Aklatan ng Biblia 


Genesis, Exodo, 

Levitico, Mga Bilang, Deuteronomy, 

Josue, Mga Hukom, Ruth, l Samuel, 2 Samuel, 
l Mga Hari, 2 Mga Hari, l Talaan, 2 Talaan, 

Esdras, Nehemiah, Ester, Job, Mga Awitin, 

Mga Kawikaan, Ang Mangangaral, Awit ng mga Awit, 
Isaias, Jeremias, Panaghoy, Ezekiel, Daniel, 

Hosea, Joel, Amos, Obadias, Jonas, Miea, 

Nahum, Habakkuk, Zefanias, Haggai, 

Zacarias, Malakias, 

Mateo, Mareos, Lueas, Juan, 

Mga Gawa, Roma,i Corinto, 2 Corinto, 

Galatia, Efeso, Filipos, Colosas,i Tesaloniea, 2 Tesaloniea, 
l Timoteo,2 Timoteo, Tito, Filemon, Hebreo, 
Santiago, l Pedro, 2 Pedro l Juan, 

2 Juan, 3 Juan, Judas, 

Kapahayagan 

LISTAHAN NG MGA NILALAMAN 


Tinuro ni Juan ang Paraan ng Pagsisisi.8 

Natutuwa ang Diyos sa Kanyang Anak.8 

IPINANGARAL Nl JESUS ANG MENSAHE NG KALIGTASAN .9 

PlNAKITA ni Jesusang Paraan ng Pagtuturo.9 

Uhaw ang mgaTao sa Kapangyarihan ng Diyos.10 

Pananalangin: Ang Sekreto ng Kapangyarihan ni Jesus.10 

Kagustuhan ng Diyos na Pagalingin ang Maysakit.11 

Salita ng Diyos: Paraan ni Jesus ng Pagpapagaling.11 

Pananalig: Ang Kailangan Natin para Maligtas.12 

INABOT Nl Jesus ang mga Kinamumuhian ng Lipunan.12 

Ang Paglagosa Diyosay Isang Proseso.13 

Si Jesus ay Panginoon kahitsa Araw ng Pamamahinga.14 

Ginalit Nilasi Jesus Dahilsa Katigasan ng Kanilang Mga Puso.14 

Galit kayJesus ang mga Pinuno ng Simbahan Dahilsa Kanyang mgaGinagawa 

.15 

INORDENA Nl JESUS ANG 12 APOSTOL .15 

Tinuruan ni Jesusang mgaTumutuligsasa Kanya.16 

Ang Kasalanang Walang Kapatawaran.16 

Sino ang mgaTaongTotoong Malapit kayJesus.17 

Nagturosi JesussaTabing Dagat.17 

Pinaliwanag ni Jesusang Kahulugan ngTalinghaga.18 

Walang Lihim na Di Mabubunyag.19 

Paano Maintindihan ang Kaharian ng Diyos:.19 

Ang Binhi.19 

Paano Harapin ang Bagyo ng Buhay.20 

Pinalayas ni Jesusang 7,000 Demoniyo.21 

Gumaling ang Ginang na Dinudugo ng 12 Taon.22 

Binuhay ni Jesus ang Namatay na 12 Taong Gulang na Babae.23 

Pinagdudahan Si Jesus ng Kanyang mga Kababayan.24 

Binigyan Ni Jesus ng Kapangyarihan ang Kanyang mgaAlagad.25 

Mas Lalo pang Nakilalaang Pangalan Ni Jesus.25 

Pinatay si Juan Alang-alang sa Salita ng Diyos.26 

PinagpahinganUesusang Kanyang MgaAlagad.27 

Kahabagan ni Jesussa MgaTaong Naghahanapsa Kanya.27 

Pinarami nUesusang Kakaunti.28 

Naglakad Siya sa Ibabaw ng Tubig.28 

Utos ba ng Diyos o ng Tao.29 


5 







































Tinuligsa ni Jesus ang Kahangalan ng mga Impostor.30 

Kasamaan ang Nagpaparumi saTao, Di Pagkain.30 

Nagpagaling si Jesus Dahil sa Pagpupursigi at Kaunawaan ng Ginang.31 

Nakapagsalita at Nakarinig ang Isang Pipi't Bingi.32 

InulitnUesusang Himalang Kaunting Pagkain.32 

Walang Makikita ang Nagbubulag-bulagan.33 

MabagalUmunawaAng MgaAlagad.34 

Pagpapagaling sa Isang Bulag.34 

Nilihim ni Jesussa Madla AngTotoong Pagkatao Niya.34 

Sinabi ni Jesus sa Mga Alagad Ang Mga Bagay na Mangyayari sa Kanya.35 

Ang Mawalan ng Buhay Para KayJesus ay Magkakamit Nito.35 

Pinakita Ni Jesus ang Kanyang Kaningningan.36 

Sl Elias ATSI Juan.36 

Bigo ang mga Alagad na Pagalingin ang Binatilyo.37 

Kapangyarihan ng Pananalangin na May Kasamang Pag-aayuno.38 

Tinuro ni Jesus ang Pinakadakilasa Lahat.38 

Ang Di Laban sa Atin ay Kampi Sa Atin.39 

Iwasan ang mga Sanhi ng Pagkakasala.40 

Kasalanan na Hiwalayan ang Asawa.40 

Paano Makapasok sa Kaharian ng Diyos.41 

Ang Di KayangTao, Kayang Diyos.42 

Pagpapalain ngTodo ang mgaSumusunod sa Diyos.43 

Paano Maging Dakila.44 

Nakakitang Muli ang Bulag nasi Bartimeo.44 

Nagdiwang ang Jerusalem sa Pagbabalik ni Jesus.45 

Pinalayas ni Jesus ang Mga Nagtitinda saTemplo.46 

Ang Pananalig Gaya ng sa Diyos.47 

Paano Sagutin ni Jesus ang Kanyang mga Kritiko.47 

Ibinulgar ni Jesus ang Kanyang Mga Kritiko Gamitang IsangTalinghaga.48 

Sinikap Nilang Pabagsakin si Jesus.49 

Ang Buhay na Darating.50 

Ang Pinakamahalagang Utos ng Diyos.51 

Nakakatuwa angTuro ni Jesus.51 

Babala Laban sa mga Guro't Iskolar ng Biblia.52 

Pagbibigay na Hinangaan ni Jesus.52 

Sinabi ni Jesus ang mga Bagay na Darating.53 

Mga Bulaang Tagapagligtas.53 

Mga Pag-uusig na Darating.54 

Matinding Paghihirap na Darating.54 

Magbantay Kayo sa Aking Pagdating.55 

Planong Pagpaslang KayJesus-Ang Kordero.56 

Judas- AngTraydor na Kaibigan.57 

Binalaan ni Jesusang Magtataksilsa Kanya.57 

Ang Dugo ng Bagong Testamento.58 

Ang Pangakong Di Kayang Panindigan.58 

Nanalangin si Jesus Kasama ng mga Alagad.59 

Ang Halik ni Judas.60 

Ang Palabas na Paglilitis kay Jesus.60 

Ang Kasalanan ng Katotohanan.61 

Napako ang Pangako ni Pedro KayJesus.61 

Kinasangkapan ang Gobernador Para Patayin si Jesus.62 

Hinagupitat Pinaglaruan Nilasi Jesus.63 

Pinatay Nila Ang Kanilang Hari.64 

Inasar Pa Nilaang Naghihingalong Jesus.64 

Nakakilala sa Diyos ang Kapitan nang Makita si Jesus Ibigay ang Kanyang 

Buhay.65 

Mga Lihim naTagasunod ni Jesus.65 

Kay Jesus AngTagumpay.66 

Huwag Magduda Kundi Manalig.67 

Kapangyarihan ng mga Nananalig kayJesus.67 

Personal na Panalangin.68 

Pangwakas na Salita.68 

Tinuro ni Juan ang Paraan ng Pagsisisi 

Ang simula ng mensahe ng kaligtasan ni Jesus ang 

I hinirang ng Diyos na Hari't Tagapagligtas, ang Anak 
ng Diyos. 2 Ayon sa nasusulat sa aklat ng mga propeta, 
"Pagmasdan, pinadadala Ko ang Aking mensahero sa 
Iyong pupuntahan para ihanda ang Iyong daraanan saan Ka 
man magpunta. 3 Ang tinig ng isang sumisigaw sa ilang, 
"Ihanda ninyo ang daraanan ng Panginoon! Ituwid ninyo 
ang Kanyang lalakaran!" 4 Naglubog sa tubig si Juan sa ilang 
at nangaral ng mensahe mula Diyos: ang paglulubog sa tubig 
bilang tanda ng pagtalikod sa maling uri ng pamumuhay at 
pagbabalik loob sa Diyos para sa ikapagpapatawad ng mga 
kasalanan. 5 At nagpuntahan sa kanya ang lahat ng taga 
Judea at mga taga Jerusalem. Nilubog niya silang lahat sa 
tubig ng ilog Jordan habang nagsasabi ng kanilang mga 
kasalanan. 6 Balahibo ng kamelyo ang damit ni Juan at may 
sinturong balat sa kanyang baywang. Ang pagkain niya'y 
balang at pulut-pukyutan. 7 Sinabi niya sa kanyang 
pangangaral, "May isang parating na higit na 
makapangyarihan sa akin. Ni hindi ako karapatdapat na 
magkalag ng sintas mula sa Kanyang sandalyas. 8 Ako nga'y 
naglulubog sa inyo gamit ang tubig: pero Siya ang 
maglulubog sa inyo sa Banal na Espiritu. 

Natutuwa ang Diyos sa Kanyang Anak 

9 At nangyari nang mga araw na iyon na dumating si 
Jesus mula sa Nazaret sa Galilea. Inilubog Siya ni Juan sa 
tubig ng Jordan. 10 Pagkaahon Niya mula sa tubig, nakita 
niyang nagbukas ang mga langit at ang Espiritu na parang 
kalapating bumababa sa Kanya. 11 At may tinig mula sa langit 
ang nagsabi, "Ikaw ang Aking minamahal na Anak, na 
Siyang lubos na nagpapasaya sa Akin." 12 At kaagad Siyang 

pinaalis ng Espiritu papuntang ilang. '3 Namalagi Siya sa 

8 


ilang ng 40 araw at tinukso Siya ni Satanas. Kasama Niya ang 
mababangis na hayop at ang mga angel na nagsilbi sa Kanya 
doon. 

Ipinangaral ni Jesus ang Mensahe ng Kaligtasan 

J 4 Pagkatapos na makulong si Juan, nagpunta si Jesus 
sa Galilea at nangaral patungkol sa mensahe ng kaligatasan 
ng kaharian ng Diyos. ^ Sinabi Niya, "Dumating na ang 
panahon, at ang kaharian ng Diyos ay lumapit na. Talikuran 
ninyo ang maling uri ng pamumuhay, magbalik-loob sa 
Diyos at manalig sa mensahe ng kaligtasan." 16 Ngayon, 
habang naglalakad Siya sa dagat ng Galilea, nakita Niya si 
Simon at si Andres na kapatid nito na naghahagis ng lambat 
sa dagat. Mangingisda kasi sila. ^ Sinabi sa kanila ni Jesus, 
"Halikayo at sumunod kayo sa Akin. Gagawin Ko kayong 
mangingisda ng mga tao." 18 Kaagad nilang iniwan ang 
kanilang mga lambat at sumunod sa Kanya. ‘9 Pagkalakad 
Niya ng kaunti ay nakita Niya si Santiago, anak ni Zebedeo 
at si Juan na kanyang kapatid. Nasa bangka sila at nagaayos 
ng kanilang mga lambat. 20 Kaagad Niya silang tinawag, at 
iniwan nila ang kanilang amang si Zebedeo sa bangka 
kasama ang mga trabahador nito at sumunod sa Kanya. 

Pinakita ni Jesus ang Paraan ng Pagtuturo 

21 Nagpunta sila sa Capernaum. Pagkasapit ng araw 
ng pamamahinga, agad Siyang pumasok ng simbahan at 
nagturo. 22 At namangha sila sa Kanyang pagtuturo dahil 
nagturo Siya sa kanila nang may awtoridad at di gaya ng mga 
guro't iskolar ng Biblia. 2 3 Mayroong lalake sa kanilang 
simbahan na inaalihan ng maruming espiritu at siya'y 
sumigaw, 2 4 "Pabayaan Mo kami! Ano ang pakialam namin 
sa Iyo, Ikaw na Jesus na Nazareno? Dumating Ka ba para 
wasakin kami? Alam ko kung sino Ka, ang Kaisa-isang Banal 

ng Diyos." 2 5 Pinagsabihan siya ni Jesus at sinabi, 
"Tumahimik ka at lumabas ka sa kanya!" 26 Pagkatapos 
siyang pahirapan ng maruming espiritu, sumigaw siya ng 
malakas at lumabas ito sa kanya. 2 ? Namangha silang lahat 
kaya't sila'y nagtanungan sa isa't isa at nagsabi, "Ano kaya 
ito? Isang bagong katuruan? Inuutusan Niya ang mga 
maruruming espiritu ng may awtoridad at sumusunod sila 
sa Kanya!" 

Uhaw ang mga Tao sa Kapangyarihan ng Diyos 

28 Agad kumalat ang Kanyang kasikatan sa lahat ng 
dako ng Galilea. 2 9 Pagkalabas nila ng simbahan, agad silang 
tumuloy sa bahay ni Simon at Andres kasama si Santiago at 
Juan. 30 Ang biyenang babae ni Simon ay nilalagnat noon 
kaya't agad nilang sinabi sa Kanya. 31 Pumunta Siya, 
hinawakan ang kanyang kamay at tinulungan siyang 
bumangon. Agad na nawala ang kanyang lagnat at siya'y 
nagsilbi sa kanila. 32 Kinagabihan sa paglubog ng araw, 
pinuntahan Siya ng mga tao dala ang lahat ng kanilang may 
sakit at ang mga inaalihan ng mga demoniyo. 33 Ang buong 
lungsod ay nagkatipong lahat sa labas ng pinto. 34 At 
pinagaling Niya ang karamihan ng may sakit na may iba't 
ibang uri ng karamdaman, nagpalayas ng maraming 
demonyo, at di Niya hinayaang magsalita ang mga demonyo 
dahil kilala nila kung sino Siya. 

Pananalangin: Ang Sekreto ng Kapangyarihan ni 

Jesus 

35 Kinaumagahan, madilim pa'y bumangon na Siya, 
pumunta sa isang liblib na lugar at doo'y nanalangin. 3 & Si 
Simon at ang mga kasamahan Niya ay hinanap Siya. 
37 Nang matagpuan nila Siya sinabi nila sa Kanya, 
"Hinananap po Kayo ng lahat ng tao." 38 Sinabi Niya sa 

kanila, "Pumunta tayo sa mga katabing bayan para 
makapangaral din Ako sa kanila. Ito ang dahilan ng Aking 
pagpunta rito. 39 Nangaral Siya sa kanilang mga simbahan sa 
lahat ng dako ng Galilea at nagpalayas ng mga demoniyo. 

Kagustuhan ng Diyos na Pagalingin ang Maysakit 

4 ° Doo'y may ketonging lumapit sa Kanya, 
nagmamakaawang lumuhod sa harapan Niya at sinabi, 
"Kung gugustuhin N'yo po, kaya N'yo po akong gawing 
malinis." 41 Dala ng Kanyang awa, inabot siya ni Jesus, 
hinawakan at sinabi sa kanya, "Gusto Kong maging malinis 
ka." 42 Pagkasabi Niya nito, agad na nawala sa kanya ang 
ketong at naging makinis ang balat niya. 43 Mahigpit siyang 
pinagbilinan at agad siyang pinaalis pagtapos. 44 Sinabi sa 
kanya, "Huwag na huwag mong sasabihin ito kanino man 
kundi lumakad ka, magpakita ka sa pari at maghandog para 
sa iyong paglilinis ayon sa iniutos ni Moises, bilang 
testimoniya sa kanila." 45 Pero lumabas siya, nagsimulang 
ipagkalat ang nangyaring ito sa marami at pinalaki pa ang 
balita, anupat hindi na makapasok sa lungsod si Jesus ng 
hayagan kundi sa mga di mataong lugar nalang, sa labas, 
Siya nagpunta. At nagpuntahan sila sa Kanya mula sa iba't 
ibang lugar. 

Salita ng Diyos: Paraan ni Jesus ng Pagpapagaling 

2 Muli Siyang pumasok sa Capernaum makalipas 
ang ilang araw at may nakatunog na nasa isang 
bahay Siya doon. 2 Dumagsa ang mga tao anupat 
wala nang lugar para makapasok sila maski na sa 
labas ng pintuan. At nangaral Siya sa kanila ng Salita ng 
Diyos. 3 May mga pumunta sa Kanya na may bitbit na isang 
paralitiko na kinakarga ng apat na katao. 4 At nang hindi sila 
makalapit sa Kanya dahil sa dami ng tao, tinanggal nila ang 

bubungan ng bahay katapat ng kinaroroonan Niya at 
pagkatapos ay ibinaba nila sa butas ang higaan kung saan 
nakaratay ang paralitiko. 

Pananalig: Ang Kailangan Natinpara Maligtas 

s Nang makita ni Jesus ang kanilang pananalig, sinabi 
Niya sa paralitiko, "Anak, pinatatawad na ang iyong mga 
kasalanan." 6 Pero may ilang guro't iskolar ng Biblia ang 
nakaupo doon na nag-iisip ng laban sa Kanya. Sa loob-loob 
nila, 7 "Bakit nagsasalita ng kalapastanganan sa Diyos ang 
taong ito? Di ba't Diyos lang ang makapagpapatawad ng 
kasalanan?" 8 Nang mapag-alaman ni Jesus sa Kanyang 
espiritu ang kanilang iniisip laban sa Kanya, sinabi Niya, 
"Bakit kayo nag-iisip ng mga bagay na ito sa inyong mga 
puso? 9 Alin ba ang mas madaling sabihin sa paralitikong ito, 
"Pinapatawad na ang iyong mga kasalanan," o ang sabihin, 
"Bumangon ka, kunin mo ang iyong higaan at lumakad ka?" 
10 Pero para malaman n'yo na may kapangyarihan sa lupa 
ang Anak ng Tao na magpatawad ng mga kasalanan." Sinabi 
Niya sa paralitiko, 11 "Sinasabi Ko sa'yo, bumangon ka, kunin 
mo ang iyong higaan at umuwi ka na sa bahay mo." 12 Agad 
siyang bumangon, kinuha ang kanyang higaan at umalis na 
nakikita ng lahat. Kaya naman, silang lahat ay namangha at 
niluwalhati ang Diyos na nagsasabi, "Wala pa tayong 
nakikitang katulad niyo!" 

Inabot ni Jesus ang mga Kinamumuhian ng 
Lipunan 

J 3 Nagpunta Siyang muli sa tabing dagat. Dinagsa Siya 
ng lahat ng mga tao at tinuruan Niya sila. 14 Habang Siya'y 
naglalakad, nakita Niya si Levi na anak ni Alfeo na nakaupo 
sa bayaran ng mga buwis. Sinabi Niya sa kanya, "Sumunod 
ka sa Akin." Tumayo siya at sumunod sa Kanya. '3 At 

nangyari, nang si Jesus ay nakasalo niyang kumain sa bahay 
niya, maraming mga kolektor ng buwis at mga kilalang 
makasalanan ang nakisalo din kasama ni Jesus at ng 
Kanyang mga alagad. May karamihan din sila at sila'y 
sumunod sa Kanya. 16 Nang makita ng mga guro't iskolar ng 
Biblia at mga Pariseo na kumakain Siya kasama ang mga 
kolektor ng buwis at mga makasalanan, sinabi nila sa 
Kanyang mga alagad, "Bakit Siya kumakain at umiinom 
kasama ng mga kolektor ng buwis at mga kilalang 
makasalanan?" ^ Nang marinig ito ni Jesus, sinabi Niya sa 
kanila, "Hindi kailangan ng mga walang sakit ang 
tagapagpagaling, kundi ang mga may sakit lang. Dumating 
Ako di para tawagin ang matuwid, kundi ang mga 
makasalanan, upang sila'y tumalikod sa maling uri ng 
pamumuhay at magbalik-loob sa Diyos." 

Ang Paglago sa Diyos ay Isang Proseso 

18 Kinaugalian na ng mga alagad ni Juan at ng mga 
Pariseo na mag-ayuno, pumunta sila at kinuwestiyon Siya, 
"Bakit ang mga alagad ni Juan at ang mga Pariseo ay nag- 
aayuno pero ang Iyong mga alagad ay hindi?" ^ Sinagot sila 
ni Jesus, "Maaari bang di pakanin ng lalaking ikakasal ang 
kanyang mga panauhin habang siya ay kasama nila? 
Hangga't kasama nila ang lalaking ikakasal, hindi sila 
pwedeng magutom." 20 Pero darating ang araw na kukunin 
sa kanila ang lalaking ikakasal, at sila'y mag-aayuno sa mga 
araw na iyon. 21 Gayun din naman, walang sinuman ang 
nagtatagpi ng bagong tela sa lumang damit, kundi 
mapupunit ang pinagtagpian nito at lalala ang sira. 22 At 
walang naglalagay ng sariwang katas ng ubas sa mga lumang 
lalagyang-balat, kundi ay palolobohin ng sariwang katas ng 
ubas ang lalagyang-balat hanggang sa ito'y masira. Pero 

dapat ilagay ang sariwang katas ng ubas sa mga bagong 
lalagyang-balat. 

Si Jesus ay Panginoon kahit sa Araw ng Pamamahinga 

2 3 Dumating ang panahon na dumaan Siya sataniman 
ng trigo sa Araw ng Pamamahinga. Habang sila'y naglalakad, 
namitas ng mga butil ng trigo ang Kanyang mga alagad . 24 At 
pinagsabihan Siya ng mga Pariseo, "Pagmasdan Mo, bakit 
ginagawa ng Iyong mga alagad ang pinagbabawal sa Araw ng 
Pamamahinga?" 2 s Sinabi Niya sa kanila, "Hindi ba ninyo 
nabasa ang ginawa ni David nang siya'y nangailangan at 
nagutom pati na ang kanyang mga kasamahan? 26 Diba't 
nagpunta siya sa tahanan ng Diyos sa panahon ni Abiatar na 
pangulo ng kaparian at kumain ng handog na tinapay gayun 
din ang kanyang mga kasamahan? Hindi ba't pinagbabawal 
sa kautusang kainin ito ng sinuman maliban sa mga pari? 
2 7 At sinabi Niya sa kanila, "Ang Pamamahinga ay ginawa 
para sa tao, hindi ang tao para sa Pamamahinga. 28 Kaya 
naman ang Anak ng Tao ay Panginoon din ng 
Pamamahinga." 

GinalitNila si Jesus Dahil sa Katigasan ng Kanilang 

Mga Puso 

3 Pumasok Siyang muli ng simbahan at mayroon 
doong isang lalake na paralisado ang isang kamay. 
2 Nag-abang sila kung magpapagaling Siya sa Araw 
ng Pamamahinga, para mayroon silang magamit 
upang akusahan Siya. 3 At sinabi Niya sa lalaking paralisado 
ang isang kamay, "Tumayo ka." 4 Sinabi Niya sa kanila, 
"Legal ba na gumawa ng mabuti sa mga Araw ng 
Pamamahinga o gumawa ng masama? Ang magligtas ng 
buhay o ang pumatay?" Pero wala silang imik. 5 Pagalit 
Siyang tumingin sa mga nakapaligid, dahil nasaktan ang 

kalooban Niya sa katigasan ng kanilang puso. Sinabi Niya sa 
lalake, "Iunat mo ang iyong kamay." Inunat niya ito at ang 
kanyang kamay ay nagbalik sa dati nitong kundisyon gaya ng 
sa kabila. 

Galit kay Jesus ang mga Pinuno ng Simbahan Dahil sa 
Kanyang mga Ginagawa 

6 Nagsilabasan ang mga Pariseo at agad na nakipag- 
usap sa mga kampon ni Herodes para humingi ng payo kung 
paano Siya pababagsakin. 7 Pero umalis si Jesus mula doon 
papunta sa dagat kasama ang kanyang mga alagad. 
Sumunod sa Kanya ang napakaraming tao mula sa Galilea, 
sa Judea, 8 Sa Jerusalem, sa Idumea, sa mga lugar pag-tawid 
ng Jordan, at sa paligid ng Tiro at Sidon. Dumagsa sa Kanya 
ang napakaraming tao nang mabalitaan nila ang lahat ng 
Kanyang ginawa. 9 Humiling Siya sa Kanyang mga alagad na 
maghanda ng maliit na bangka para sa Kanya upang di Siya 
maipit sa pagdagsa ng mga tao. 10 Dahil nagpagaling Siya ng 
marami, maraming may sakit ang gustong maka hawak sa 
Kanya. 11 At ang mga maruruming espiritu ay nagpapatirapa 
sa harap Niya pag nakita Siya. Sumisigaw sila at sinasabi, 
"Ikaw ang Anak ng Diyos!" 

Inordena ni Jesus ang 12 Apostol 

12 Mahigpit Niya silang pinagsabihan na huwag 
ipagsabi kung sino Siya. ^ Pagkaakyat Niya sa isang bundok, 
pinalapit Niya ang Kanyang mga napupusuan at lumapit sila 
sa Kanya. At nag-ordena Siya ng 12, para makasama Niya 
at para sila'y humayo upang mangaral, magkaroon ng 
kapangyarihang magpagaling ng mga karamdaman, at 
magpalayas ng mga demonyo: 16 Si Simon na binigyan Niya 
ng palayaw na Pedro, ^ Si Santiago na anak ni Zebedeo at si 
Juan nakapatid ni Santiago, na binigyan Niya ng palayaw na 

Boanergo, ang kahulugan ay, "Mga anak ng kulog," 18 Si 
Andres, Felipe, Bartolome, Mateo, Tomas, Santiago na anak 
ni Alfeo, Tadeo, si Simon ang masigasig, J 9 At Judas Iskariote, 
na siyang nagtaksil sa Kanya. Pagtapos ay pumunta sila sa 
isang bahay. 

Tinuruan ni Jesus ang mga Tumutuligsa sa Kanya 

20 Dumagsang muli ang mga tao, anupat sa sobrang 
abala nila'y di na nila makuhang kumain kahit tinapay lang. 
21 Nang malaman ito ng Kanyang mga kaibigan, pinuntahan 
nila Siya para kausapin dahil may mga nagsabing, "Wala na 
Siya sa katinuan." 22 May mga guro't iskolar ng Biblia na 
bumaba doon mula sa Jerusalem at nagsabi, "Sinasapian 
Siya ni Beelzebub at sa pamamagitan ng prinsipe ng mga 
demonyo, Siya ay nagpapalayas ng mga demonyo." 
2 3 Pinalapit Niya ang mga ito sa Kanya at nagsalita sa kanila 
gamit ang ilang tabnghaga, "Paano mapapalayas ni Satanas 
si Satanas? 2 4 Kung ang mga nasasakupan ng isang kaharian 
ay di nagkakaisa, hindi ito magtatagal. 2 s Kung ang mga 
miyembro ng isang pamilya ay di nagkakaisa, ang pamilyang 
iyon ay di magtatagal. 26 Kung lalabanan ni Satanas ang 
kanyang sarib, at ang kanyang mga kampon ay magkabaha- 
bahagi, di siya magtatagal, kundi nahaharap na siya sa 
kanyang katapusan. 2 ? Walang sinuman ang makakapasok sa 
bahay ng isang taong malakas para samsamin ang kanyang 
mga ari-arian, mabban sa igapos niya muna ang taong 
malakas. Doon pa lang niya masasamsam ang kanyang 
bahay. 

Ang Kasalanang Walang Kapatawaran 

28 Sasabihin ko sa inyo ang totoo, lahat ng kasalanan 
ng mga anak ng tao ay patatawarin at anumang uri ng 
paglapastangan sa Diyos, 2 9 Pero ang sinumang magsalita 

laban sa Banal na Espiritu ay di kailanman patatawarin, 
kundi siya'y nasa panganib ng walang hanggang 
kaparusahan." 30 Sinabi kasi nila, "Sinasapian Siya ng 
maruming espiritu." 

Sino ang mga Taong Totoong Malapit kay Jesus 

3 1 Dumating din ang Kanyang mga kapatid at 
Kanyang ina, na habang nakatayo sa labas ay nagpasabi na 
tawagin Siya, 32 Maraming tao ang nakaupo sa palibot ni 
Jesus, at sinabi nila sa Kanya, "Tignan N'yo, ang Inyo pong 
ina at inyong mga kapatid ay hinahanap Kayo sa labas." 
33 Sinagot Niya sila at sinabi, "Sino ang Aking Ina o ang 
Aking mga kapatid?" 34 Tinignan Niya ang mga nakaupo sa 
palibot Niya at sinabi, "Pagmasdan n'yo ang Aking ina at 
Aking mga kapatid! 35 Dahil sinumang gumagawa ng 
kagustuhan ng Diyos ay siya Kong kapatid na lalake, kapatid 
na babae, at ina." 

Nagturo si Jesus sa Tabing Dagat 

4 At nagsimula uli Siyang magturo sa tabing dagat. 

Doo'y nagkatipon para sa Kanya ang 
napakaraming tao, kaya't sumakay Siya sa isang 
bangka sa dagat at umupo doon. Samantala, ang 
kabuoan ng mga tao ay nasa lupa sa tabing dagat. 
2 Tinuruan Niya sila ng maraming bagay gamit ang mga 
talinghaga, at sinabi sa kanila habang Siya'y nagtuturo, 
3 "Makinig! May isang magsasaka ang lumabas para 
maghasik ng binhi. 4 At nangyari, sa kanyang paghahasik ng 
binhi, may mga nalaglag sa tabi ng kalsada, at ang mga ibon 
sa himpapawid ay dumating at kinain ang mga ito. 
s May ilang nahulog sa mabatong lugar kung saan walang 
masyadong lupa. Mabilis itong tumubo pero dahil hindi 
malalim ang lupa nito, 6 Nang tumindi ang sikat ng araw, 

ito'y natuyo dahil sa kawalan ng ugat hanggang sa ito'y 
malanta nalang. ? May ilang nalaglag sa dawagan at nang 
tumubo ang mga tinik, ito'y nasakal kaya't hindi namunga. 
8 At ang iba nama'y nalaglag sa matabang lupa kung saan 
ito'y nagka bunga na lumaki at dumami: may mga nagbunga 
ng 30, may ilan 60, may ilan 100." 9 Sinabi Niya sa kanila, 
"Ang sinumang may mga taingang nakakarinig, hayaang 
makarinig." 

Pinaliwanag ni Jesus ang Kahulugan ng Talinghaga 

10 Nang Siya'y mag-isa nalang, sila na nakapalibot sa 
Kanya kasama ng 12 ay nagtanong sa Kanya tungkol sa 
talinghaga. 11 Sinabi Niya sa kanila, "Sa inyo ipinagkaloob na 
maunawaan ang misterio ng kaharian ng Diyos, pero 
patalinghaga ginagawa ang lahat ng ito para sa kanila na 
nasa labas nito." 12 Upang sa kakatingin nila'y makita nila 
nang di naiintindihan at sa kakapakinig nila'y marinig nila 
nang di nauunawaan; baka sakaling sa anumang panahon ay 
tumalikod sila mula sa kanilang mga kasalanan at sila'y 
mapatawad sa mga ito." ^ Sinabi Niya sa kanila, "Di n'yo ba 
naintindihan ang talinghagang ito? At paano pa ninyo 
maiintindihan ang lahat ng mga talinghaga? 14 Ang 
inihahasik ng magsasaka ay ang Salita. x 5 Ganito ang mga 
nasa tabing daan kung saan inihasik ang Salita: pagtapos 
nila itong marinig, agad na dumating si Satanas at kinuha 
ang Salita na naitanim sa kanilang mga puso. 16 At ganito 
naman ang mga nalaglag sa mabatong lugar: pagkapakinig 
nila ng Salita, agad nila itong tinatanggap ng may tuwa, 
Pero dahil hindi nila ito lubusang naipapamuhay, hindi 
nagtatagal pagdating ng problema o pag-uusig dahil sa Salita, 
agad silang tumitigil. 18 Ganito naman ang mga nalaglag sa 
dawagan: Sila iyong nakapakinig ng Salita, ‘9 Pero ang mga 
alalahanin sa mundo, ang pandaraya ng kayamanan, at ang 

pagkahumaling sa iba't ibang bagay ay nagsipasukan sa puso 
at sinakal ang Salita. Kaya naman ito'y di naging mabunga. 
20 At ganito naman ang mga nalaglag sa matabang lupa: sila 
iyong nakapakinig ng Salita, tinanggap ito, at nagbunga: ang 
ilan ay 30 beses, may ilang 60, at may ilang 100. 

Walang Lihim na Di Mabubunyag 

21 At sinabi Niya sa kanila, "Ang kandila ba ay 
sinisindihan pagkatapos ay inilalagay sa ilalaim ng tabo o sa 
ilalim ng higaan? Di ba't inilalagay ito sa kandelero? 
22 Dahil walang natatago na di malalandtad, o anumang 
bagay na inibhim na di mabubunyag. 2 3 Kung sinuman ay 
may taingang nakakarinig, hayaan siyang makarinig. 
2 4 Sinabi Niya sa kanila, "Ingatan n'yong mabuti ang inyong 
naririnig. Ang sukatang ginagamit n'yo ang siya ring 
gagamitin sa inyo. At higit pa ang ipagkakaloob sa inyong 
mga nakikinig. 2 5 Dahil ang mayroon na ay pagbibigyan pa, 
at ang wala ay kukuhanan pa kahit pa iyon nalang ang 
mayroon siya. 

Paano Maintindihan ang Kaharian ng Diyos: 

Ang Binhi 

26 Sinabi pa Niya, "Gayun din naman ang kaharian ng 
Diyos. Parang isang tao na naghasik ng binhi sa lupa. 
2 7 Matutulog siya at babangon sa gabi at sa araw. Ang binhi 
ay sisibol at lalago ni hindi niya alam kung paano. 28 Dahil 
ang lupa ay may angking kakayahan na magpasibol ng binhi; 
una, ang tangkay, tapos ang uhay, at pagkatapos ay ang butil 
mula sa uhay. 2 9 Pagkahinog na ang bunga, ihahanda na agad 
ang panggapas dahil dumating na ng anihan." 3 ° At sinabi pa 
Niya, "Saan pa kaya natin maihahabntulad ang kaharian ng 
Diyos? O sa anong bagay natin ito maikukumpara? 31 Para 
itong binhi ng mustasa kapag naitanim sa lupa. Kahit na ito 

ang pinakamaliit sa lahat ng binhi, 32 Pagka ito'y naitanim, 
lumalago ito at nagiging pinakamalaki sa lahat ng mga 
punong gulay. Naglalabas ito ng malalaking sanga anupat 
ginagawa itong pugad ng mga ibon sa himpapawid." 
33 Marami pang talinhagang tulad nito ang ginamit Niya sa 
pagbabahagi ng Salita sa kanila, ayon sa abot ng kanilang 
pang-unawa. 34 Pero di Siya nagsasalita sa kanila ng hindi 
gumagamit ng talinghaga, at pagka sila-sila nalang ay 
ipinapaliwanag Niya ang lahat ng bagay sa Kanyang mga 
alagad. 

Paano Harapin ang Bagyo ng Buhay 

35 Nang araw ding iyon, pagsapit ng gabi, sinabi Niya 
sa kanila, "Tumawid tayo sa kabilang ibayo." 36 Pakatapos 
nilang pauwiin ang mga tao, dinala nila Siya sakay ng bangka 
at may iba pang maliliit na bangka na kasama Niya. 37 At may 
dumating na malakas na bagyo na may kasamang hangin. 
Naghampasan ang mga alon sa bangka anupat napuno ito 
agad ng tubig. 38 Samantala, Siya'y nakahibg sa unan at 
natutulog sa hulihang bahagi ng bangka. Ginising nila Siya 
at sinabi sa Kanya, "Guro, wala ba Kayong pakialam kung 
mapahamak tayo?" 39 Bumangon Siya't pinagsabihan ang 
hangin. Sinabi Niya sa dagat, "Manahimik, kalma lang!" 
Tumigil ang ihip ng hangin, at nagkaroon ng matinding 
kapayapaan. 40 At sinabi Niya sa kanila, "Bakit kayo 
masyadong takot? Paano nangyari na wala kayong 
pananalig?" 41 Labis silang namangha at sinabi sa isa't isa, 
"Ano'ng klaseng Tao ito? Kahit na ang hangin at ang dagat 
ay sumusunod sa Kanya!" 

Pinalayas ni Jesus ang 7,000 Demoniyo 



At dumating sila sa kabilang ibayo ng dagat, sa 
loob ng lalawigan ng mga Gadareno. 2 Pagkababa 
Niya ng bangka, agad na sinalubong Siya ng isang 
lalake mula sa sementeryo na may maruming 
espiritu. 3 Siya ay nakatira sa sementeryo. Walang sinuman 
ang may kakayahang igapos siya kahit kadena pa ang 
gamitin. 4 Ginawa na nilang ikadena siya sa kamay at paa 
pero napapatid niya ang mga kadena sa kamay niya at 
nababasag niya ang mga bakal na nakalagay sa paanan niya. 
Wala rin sinuman ang kaya siyang paamuhin. 5 At lagi 
nalang, sa gabi at araw, asa kabundukan siya't mga libingan. 
Doo'y umiiyak at hinihiwa ang sarili gamit ang mga bato. 
6 Pero malayo palang nang makita niya si Jesus, siya'y 
tumakbo papalapit, dumapa at sinamba Siya. 7 Sumigaw siya 
ng malakas at sinabi, "Ano'ng kinalaman ko sa Iyo, Jesus, 
Ikaw na Anak ng katas-taasang Diyos? Sumumpa ka sa Diyos 
na hindi mo ako papahirapan!" 8 Sinabi Niya kasi sa kanya, 
"Ikaw na maruming espiritu, lumabas ka sa taong ito!" 9 At 
tinanong siya, "Ano'ng pangalan mo?" Sumagot siya, 
"Lehiyon ang aking pangalan. Marami kasi kami." 
10 Nagmakaawa siya na huwag siyang palayasin sa labas ng 
lalawigang iyon. 11 May isang malaking kawan ng mga baboy 
na kumakain sa tabi ng kabundukan. 12 Nagmakaawa ang 
lahat ng mga demonyo sa Kanya at sinabi, "Papuntahin N'yo 
nalang po kami sa mga baboy para makapasok kami sa 
kanila." J 3 Agad naman silang pinahintulutan ni Jesus. 
Lumabas ang mga maruruming espiritu at pumasok sa mga 
baboy. Ang buong kawan na halos 2,000 ang bilang ay 
nagwawalang tumakbo pababa sa dagat kung saan sila 
nalunod. ‘4 Ang mga nag-aalaga ng mga baboy ay tumakbo 
at ipinamalita ito sa lungsod na iyon at sa buong lalawigan. 


21 


At sila'y naglabasan para tignan kung ano ang nangyari. 
'5 Pinuntahan nila si Jesus. Nang makita nila ang lalaking 
inalihan ng mga demonyo na nakaupo, nakasuot ng damit at 
nasa tamang katinuan; kinilabutan sila. 16 At ikinuwento sa 
kanila ng mga nakakita ang nangyari sa inalihan ng 
demonyo at kung ano ang nangyari sa mga baboy. 
‘7 Nagmakaawa sila sa Kanya na umalis nalang mula sa 
kanilang mga baybayin. 18 Pagkasakay Niya sa bangka, 
nagmakaawa ang inalihan ng demonyo na sumama sa Kanya. 
1C J Pero di siya pinayagan ni Jesus sa halip ay sinabi sa kanya, 
"Umuwi ka sa iyong pamilya at sabihin mo sa kanila ang mga 
ginawa ng Panginoon para sa'yo at kung gaano Siya nahabag 
sa'yo." 20 Umalis nga siya at nagsimulang ipagkalat sa 
sampung magkakatabing bayan ang mga ginawa ni Jesus 
para sa kanya, at namangha ang lahat ng mga tao. 

Gumaling ang Ginang na Dinudugo ng 12 Taon 

21 Pagkatawid muli ni Jesus pabalik sa kabilang ibayo 
sakay ng bangka, dinagsa Siya ng maraming tao sa tabing- 
dagat. 22 May biglang dumating na opisyal ng simbahan na 
nagngangalang Jairo. Nang Siya'y makita niya, nagpatirapa 
siya sa Kanyang paanan, 2 3 nagmakaawa ng todo at nagsabi, 
"Ang aking munting anak na babae ay agaw-buhay na po. 
Nakikiusap po ako sa Inyo na puntahan siya, ilapat ang 
Inyong kamay sa kanya para sa kanyang kagalingan, at 
mabubuhay po siya!" 2 4 Sumama sa kanya si Jesus. 
Maraming tao ang sumunod sa Kanya at nagsiksikan sa 
paligid Niya. 28 May isang babae doon na 12 taon nang 
walang tigil ang pagdurugo. 26 Dumaan na siya sa maraming 
hirap ng pagpapagamot sa maraming doktor hanggang sa 
maubos nang lahat ang kanyang kabuhayan. Sa kabila nito, 
walang nagbago sa kanyang kundisyon, at lumala pa nga. 
2 7 Nang marinig niya ang tungkol kay Jesus, sumuot siya sa 

gitna ng napakaraming tao sa likuran at hinipo ang Kanyang 
damit. 28 Nagsabi siyakasi, "Kung mahahawakan ko lang ang 
Kanyang damit, gagaling ako." 2 9 Biglang nawala ang 
kanyang pagdurugo at naramdaman niya sa kanyang 
katawan na magaling na siya mula sa karamdaman. 30 At 
naramdaman agad ni Jesus na may lumabas na 
kapangyarihan mula sa Kanya. Nilingon Niya ang mga tao at 
sinabi, "Sino'ng humipo ng Aking damit?" 31 Sinabi ng 
Kanyang mga alagad sa Kanya, "Nakikita N'yo po na 
andaming tao ang nagsisiksikan sa palibot N'yo at 
nagtatanong pa Kayo, 'Sino ang humipo sa Akin?"' 32 At 
hinanap Niya sa paligid kung sino ang may gawa ng bagay 
na iyon. 33 Kaya't nanginginig sa takot na lumapit ang babae 
at nagpatirapa sa harapan Niya, dahil alam niya kung ano 
ang nangyari sa kaniya at sinabi sa Kaniya ang buong 
katotohanan. 34 At sinabi Niya sa kanya, "Anak, pinagabng 
ka ng iyong pananalig. Umuwi ka na kasama ang tagumpay 
at kasiyahan. Maging malaya ka mula sa iyong 
karamdaman." 

Binuhay ni Jesus ang Namatay na 12 Taong Gulang na 

Babae 

35 Habang nagsasalita pa Siya, may dumating na 
gabng sa bahay ng opisyal ng simbahan na nagsabi, 
"Namatay na po ang inyong anak. Bakit n'yo po kailangang 
abalahin pa ang Guro?" 36 Pagkadinig ni Jesus sa nasabing 
mensahe, sinabi Niya sa opisyal ng simbahan, "Huwag kang 
matakot. Manalig ka lang." 37 Hindi Niya hinayaan ang 
sinuman na sumunod sa Kanya mabban kay Pedro, Santiago 
at Juan na kapatid ni Santiago. 3 8 At nagpunta Siya sa bahay 
ng opisyal ng simbahan. Nakita Niya ang kaguluhan, ang 
mga nag-iiyakan at naghahagulgulan ng malakas. 
39 Pagpasok Niya doo'y sinabi Niya, "Bakit kayo nagkakagulo 

at nag-iiyakan? Hindi patay ang bata. Tulog lang." 40 At 
pinagtawanan nila Siya. Pagkatapos Niyang palabasin silang 
lahat, sinama Niya ang ama't ina ng bata, at mga kasamahan 
Niya at pumasok sa lugar kung saan nakahiga yung bata. 
4 1 Hinawakan Niya ang kamay ng bata at sinabi sa kanya, 
"Talita kumi!" Ang ibig sabihi'y, "Ineng, sinasabi Ko sa'yo, 
bumangon ka!" 42 Biglang bumangon ang bata at naglakad 
dahil siya'y 12 taon na. Ang tindi ng kanilang pagkamangha. 
43 Mahigpit Niya silang sinabihan na huwag itong ipagsabi 
kanino man, at nag-utos na pakainin ang bata. 

Pinagdudahan Si Jesus ng Kanyang mga Kababayan 

6 Umalis Siya mula doon kasama ang Kanyang mga 
alagad at pumunta sa Kanyang sariling lalawigan. 
2 Pagkadating ng Araw ng Pamamahinga, 
nagsimula Siyang magturo sa loob ng simbahan at 
maraming nakarinig sa Kanya ang namangha. Sinabi nila, 
"Saan nakuha ng taong ito ang mga bagay na ito? At anong 
klaseng karunungan itong ipinagkaloob sa Kanya, para 
magawa ng Kanyang mga kamay ang mga 
makapangyarihang bagay na ito? 3 Hindi ba ito iyong 
karpintero na anak ni Maria, kapatid ni Santiago, Jose, Juda 
at Simon? Di ba't nakatira din dito ang Kanyang mga kapatid 
na babae?" At ito ang naging dahilan ng kanilang di 
pananalig sa Kanya. 4 Ngunit sinabi ni Jesus sa kanila, "Ang 
isang propeta ay hindi mawawalan ng karangalan, maliban 
sa kanyang sariling lalawigan, sa kanyang mga kamag-anak 
at sa kanyang sariling pamilya." s Hindi Siya doon makagawa 
ng anumang makapangyarihang bagay, maliban sa maglapat 
ng Kanyang kamay sa ilang may sakit at pagalingin sila. 
6 Siya'y namangha dahil sa kanilang di pananalig at inikot 
Niya ang mga baranggay para magturo. 

Binigyan Ni Jesus ng Kapangyarihan ang Kanyang 

mga Alagad 

7 Tinawag Niya ang labindalawa at nagsimulang 
ipadala sila ng dala-dalawa. Binigyan Niya sila ng 
kapangyarihang pasunurin ang mga marururming espiritu, 
8 at inutusan silang huwag magdala ng anumang bagay sa 
kanilang paglalakbay, maliban sa isang tungkod - wala kahit 
pera, tinapay o barya sa bulsa. 9 Pero magsuot ng sandalyas 
athuwag magdala ng dalawang damit na pang-loob. 10 Sinabi 
Niya sa kanila, "Pagpasok n'yo sa bahay, kahit saan mang 
lugar, doon kayo manatili hanggang sa umalis kayo sa lugar 
na iyon. 11 Para sa sinumang di tatanggap sa inyo o ayaw 
makinig sa inyo, pag-alis n'yo doon, ipagpag ninyo ang 
alikabok sa inyong mga paa bilang testimonya laban sa 
kanila. Sasabihin Ko sa inyo ang totoo, mas madali pang 
pagbigyan ang kasalanan ng Sodom at Gomorrha sa araw ng 
paghuhukom kaysa sa lungsod na iyon." 12 Nagsialis sila 
mula roon at nangaral sa mga tao na tumalikod sa maling uri 
ng pamumuhay at magbalik-loob sa Diyos. ‘3 Nagpalayas sila 
ng maraming demonyo, pinahiran ng langis ang maraming 
may sakit, at pinagaling sila. 

Mas Lalopang Nakilala ang Pangalan Ni Jesus 

Umabot kay Herodes ang balita tungkol sa Kanya, 
dahil kilala na sa maraming lugar ang Kanyang pangalan. 
Sinabi niya, "Si Juan, Ang Tagapaglubog sa Tubig, ay 
bumangon mula sa mga patay, kaya't nakakagawa na siya ng 
mga makapangyarihang bagay." ^ Sabi naman ng iba, "Siya 
si Elias." At ang iba, "Siya'y isang propeta gaya nang 
sinaunang mga propeta." 16 Pero nang marinig ito ni Herodes 
ay sinabi niya, "Siya si Juan na pinugutan ko ng ulo. 
Nagbangon siya mula sa mga patay!" ^ Dahil si Herodes 
mismo ang nag-utos na arestuhin si Juan at igapos siya sa 

loob ng bilangguan alang-alang kay Herodias na asawa ng 
kanyang kapatid na si Felipe. Pinakasalan niya kasi yung 
babae. 

Pinatay si Juan Alang-alang sa Salita ng Diyos 

18 Pinagsabihan kasi ni Juan si Herodes ng ganito, 
"Hindi legal na mapasayo ang asawa ng iyong kapatid." 

Pero umalma si Herodias laban sa kanya at tinangka 
siyang patayin. Hindi niya ito nagawa, 20 dahil malaki ang 
respeto ni Herodes kay Juan. Alam niyang isa siyang 
matuwid at banal na tao kaya't prinoteksyunan niya si Juan. 
Tuwing pakikinggan niya ito, sinusunod niya ang karamihan 
ng kanyang sinasabi. Masaya siya sa tuwing makikinig sa 
kanya. 21 At dumating ang isang pagkakataon nang 
magpakain si Herodes sa kanyang kaarawan para sa 
kanyang mga matataas na opisyal, mga heneral at mga 
kilalang tao sa Galilea, 22 na pumunta ang babaing anak ni 
Herodias at sumayaw. Natuwa si Herodes gayun din ang 
mga kasama niyang nakaupo, kaya't sinabi ng hari sa batang 
babae, "Humiling ka sa akin ng kahit anong bagay at ibibigay 
ko ito sa'yo!" 2 3 Sumumpa pa siya sa kanya, "Anumang 
hilingin mo sa akin ay ibibigay ko sa'yo, kahit na hanggang 
kalahati ng aking kaharian!" 2 4 Umalis siya't nagtanong sa 
kanyang ina, "Ano po ang hihilingin ko?" At sinagot siya, 
"Ang ulo ni Juan, Ang Tagapaglubog sa Tubig." 2 s Nagmadali 
siyang bumalik sa hari at humiling ng ganito, "Hiling ko po 
na ibigay n'yo ngayon sa akin ang ulo ni Juan, Ang 
Tagapaglubog sa Tubig, na nakalagay sa isang pinggan." 
26 Sobrang nalungkot ang hari, pero alang-alang sa kanyang 
binitiwang pangako at sa mgakasama niyang nakaupo, hindi 
niya matanggihan ang batang babae. 2 7 Agad nagpatawag 
ang hari ng berdugo at inutusang dalhin ang ulo ni Juan. 
Umalis nga siya, pinugutan si Juan sa loob ng bilangguan , 28 

inilagay ang ulo sa pinggan at binigay ito sa batang babae. 
Binigay naman ito ng batang babae sa kanyang ina. 2 9 Nang 
malaman ito ng kanyang mga alagad, pinuntahan nila ang 
kanyang bangkay at inilagay ito sa loob ng isang libingan. 

Pinagpahinga ni Jesus ang Kanyang MgaAlagad 

3 ° Samantala, nang magkatipon ang mga apostol kay 
Jesus, isinalaysay nila sa Kanya ang lahat ng kanilang 
ginawa at itinuro. 31 Sinabi Niya sa kanila, "Halikayo, 
pumunta tayo sa isang tahimik na lugar at magpahinga tayo 
sandali." Marami kasing taong paroo't parito doon kaya't 
wala na silang oras kumain. 32 Umalis sila't pumunta sa 
tahimik na lugar sakay ng bangka na walang kasamang iba. 
33 Nang makita silang paalis ng mga tao, maraming 
nakatunog sa Kanya. Kaya't tumakbo ang mga ito mula sa 
lahat ng mga lungsod at nauna pa sa kanilang dumating sa 
lugar na pupuntahan nila. Doo'y nagkatipon silang lahat at 
hinintay Siyang dumating. 

Kahabagan ni Jesus sa Mga Taong Naghahanap sa 

Kanya 

34 Pagdating ni Jesus doon, nakita Niya ang 
napakaraming tao at naantig ang kanyang damdamin para 
sa kanila, dahil mukha silang mga tupang walang tagapag- 
alaga. At sinimulan Niyang turuan sila ng maraming bagay. 
35 Nang malapit na ang gabi, lumapit sa Kanya ang Kanyang 
mga alagad at sinabi, "Nasa liblib na lugar tayo at gumagabi 
na po. 36 Paalisin N'yo napo sila para makapunta sa mga 
lalawigan sa paligid, at makapasok sa mga baranggay para 
bumili ng makakain dahil wala po silang dalang pagkain. 
37 Sinagot Niya sila at sinabi, "Kayo ang magbigay sa kanila 
ng makakain." Sinabi nila sa Kanya, Gusto N'yo po ba 
kaming umalis at bumili ng 200 denaryong halaga ng 

tinapay para po pakainin sila? 38 Sinabi Niya sa kanila, 
"Gaano karaming tinapay ang mayroon kayo dyan?" 
Matapos nilang alamin ay sumagot sila, "Lima po, at 
dalawang isda." 39 Inutusan Niya silang paupuin ang lahat sa 
damuhan na magkakagrupo. 4« Naupo sila na magkakagrupo: 
may tig-100 at may tig-50. 

Pinarami ni Jesus ang Kakaunti 

4 1 Nang makuha Niya ang limang tinapay at dalawang 
isda, tumingala Siya sa langit at nagpuri. Pinagpira-piraso 
Niya ang mga tinapay, at ibinigay sa Kanyang mga alagad 
para ihain sa mga tao. Hinati din Niya ang dalawang isda 
para sa kanilang lahat. 42 Nakakain silang lahat at nabusog. 
43 At nakapuno sila ng 12 bayong galing sa mga tira-tirang 
tinapay at isda. 44 Ang bilang ng mga kalalakihang nakakain 
ng tinapay ay nasa 5000. 45 Agad Niyang pinilit pasakayin 
ang Kanyang mga alagad sa bangka para mauna sa Kanya 
maglayag papunta sa kabilang ibayo sa Betsaida habang 
pinauuwi Niya ang mga tao. 46 At pagkaalis nila, pumunta 
Siya sa bundok para manalangin. 47 Pagsapit ng gabi, nasa 
gitna na ng dagat ang bangka at mag-isa lang Siya sa 
dalampasigan. 

Naglakad Siya sa Ibabaw ng Tubig 

4 8 Nakita Niyang hirap sila sa pagsasagwan dahil 
salungat sila sa ihip ng hangin. Pagdating ng alas tres ng 
umaga, lumakad Siya sa ibabaw ng dagat papunta sa kanila. 
Nang malapit na Siyang makalampas sa kanila, 49 nakita nila 
Siya na lumalakad sa ibabaw ng dagat. Akala nila ay isang 
multo kaya't nagsigawan sila. 50 Lahat kasi sila'y nakakita sa 
Kanya at sobrang natakot. Agad Siyang nagsalita sa kanila at 
sinabi, "Huminahon kayo. Ako ito. Huwag kayong matakot." 
5 1 Lumapit Siya sa kanila at sumakay sa bangka at tumigil 

ang ihip ng hangin. Kaya't sobra-sobra silang namangha at 
nagtaka. 52 Hindi kasi nila naunawaan yung himala ng mga 
tinapay, dahil tumigas ang kanilang mga puso. 53 Pagkatawid 
nila sa kabilang ibayo, dumating sila sa lupain ng Genesaret, 
at doon sila dumaong. 54 Pagkababa nila sa bangka, agad 
Siyang namukhaan ng mga tao doon. 55 Agad silang tumakbo 
sa lahat ng dako ng lupain at kinarga ang mga may sakit sa 
kanilang higaan papunta kung saan nila nabalitaan na 
nasaan Siya. 56 Nilalagay nila ang may sakit sa lansangan 
saan man Siya pumasok na baranggay o lungsod, o lalawigan, 
at nagsusumamo sa Kanya na mahawakan nila kahit 
laylayan lang ng Kanyang damit. At lahat ng nakahawak sa 
Kanya ay gumagaling. 

Utos ba ng Diyos o ng Tao 

7 Pinuntahan Siya ng mga Pariseo at ilang guro't 
iskolar ng Biblia na nanggaling sa Jerusalem. 
2 Nang makita nilang ilan sa Kanyang mga alagad ay 
kumakain gamit ang maruruming kamay, ibig 
sabihi'y, hindi sila nakapaghugas, nakahanap ang mga ito ng 
butas. s Ang mga Pariseo kasi at ang lahat ng mga Judio ay 
hindi kakain ng hindi naghuhugas ng kamay bilang 
pagsasagawa ng panuntunang galing sa kanilang 
matatandang pinuno. 4 Ganoon din pagkagaling nila mula 
sa palengke, hindi sila kakain malibang maghugas muna ng 
kamay. At marami pa silang minanang tradisyong lagi nilang 
ginagawa gaya na lang ng paghuhugas ng mga baso, ng mga 
lutuan, ng mga lalagyang tanso at ng mga lamesa. 5 Kaya't 
tinanong Siya ng mga Pariseo at mga guro’t iskolar ng Biblia, 
"Bakit hindi sumusunod ang Iyong mga alagad ayon sa 
panuntunan ng mga matatandang pinuno, kundi ay 
kumakain sila ng hindi muna naghuhugas?" 

Tinuligsa ni Jesus ang Kahangalan ng mga Impostor 

6 Sumagot Siya at sinabi sa kanila, "Tama lang ang 
ipinahayag ni Isaias tungkol sa inyong mapagpanggap! 
Nasusulat, 'Igagalang Ako ng mga taong ito pero malayo ang 
loob nila sa Akin. 7 Kaya naman, nawawalan ng kabuluhan 
ang kanilang pagsamba sa Akin dahil itinuturo nila ang mga 
patakarang gawa ng mga tao kapalit sa itinuturo ng Diyos.' 
8 Isinasantabi n'yo ang kautusan ng Diyos para lang 
matupad n'yo ang patakaran ng mga tao gaya ng paghuhugas 
ng lutuan at mga baso. Marami pang ibang tulad nito ang 
pinaggagagawa ninyo." 9 Sinabi pa Niya sa kanila, "May 
magaling kayong paraan na ibasura ang kautusan ng Diyos 
matupad n'yo lang ang inyong sariling patakaran. 10 Dahil 
sinabi ni Moises, 'Igalang ninyo ang inyong ama at inyong 
ina,' at 'Sinumang murahin ang ama o ina ay dapat na 
mamatay.' 11 Pero ang sabi n'yo, 'Kung sasabihin ng sinuman 
sa kanyang ama o ina, 'Ang anumang maitutulong ko sa inyo 
ay Corban' (ibig sabihi'y donasyon para sa templo). 12 At 
hindi n'yo na siya hahayaang gampanan ang kanyang 
tungkulin sa kanyang ama o ina. J 3 Ginagawa n'yong walang 
bisa ang salita ng Diyos sa pamamagitan ng mga patakarang 
ipinasa n'yo. Marami pang tulad nito ang pinaggagagawa 
ninyo." 

Kasamaan ang Nagpaparumi sa Tao, Di Pagkain 

‘4 Tapos Niyang palapitin ang mga tao sa Kanya ay 
sinabi Niya sa kanila, "Ang bawat isa sa inyo ay makinig sa 
Akin at umunawa. lF > Walang bagay sa labas ng katawan ng 
tao na papasok dito ang magpaparumi sa kanya, kundi ang 
mga bagay na lalabas mula sa kanya ang magpaparumi sa 
kanya. 16 Kung sinuman ay may taingang nakakarinig, 
hayaan siyang makarinig. ^ Iniwan Niya ang mga tao at 
pumasok sa isang bahay. Tinanong Siya ng Kanyang mga 

alagad tungkol sa talinghaga. 18 Sinabi Niya sa kanila, "Wala 
pa rin ba kayong pang-unawa? Di n'yo ba naiintindihan na 
walang anumang bagay na pag kinain ng tao ay 
magpaparumi sa kanya. 1CJ Dahil hindi ito pumapasok sa 
kanyang puso, kundi ay sa loob ng tiyan at inilalabas 
papasok sa inudoro. Ganyan nalilinis ang lahat ng mga 
pagkain sa katawan. 20 At sinabi Niya, "Ang lumalabas mula 
sa tao ang nagpaparumi sa kanya. 21 Dahil mula sa 
kaibuturan ng puso ng tao nanggagaling ang masasamang 
kaisipan: mga pangangalunya, pakikipag-talik sa di asawa, 
mga pagpatay, 22 Mga pagnanakaw, kasakimam, kasamaan, 
pandaraya, kahalayan, pagkainggit, paglapastangan sa 
Diyos, kayabangan, kahangalan. 2 3 Lahat ng masasamang 
bagay na ito ay nanggagaling sa kalooban at nagpaparumi ng 
tao." 


Nagpagaling si Jesus Dahil sa Pagpupursigi at 
Kaunawaan ng Ginang 

2 4 Tumayo Siya mula roon at nagpunta sa karatig- 
lugar ng Tiro at Sidon. Palihim Siyang pumasok sa isang 
bahay pero di pa rin Siya makapagtago sa madla. 
2 5 Mayroon kasing isang ginang na may dalagitang inaalihan 
ng maruming espiritu ang natunugan Siya. Nagpunta siya 
roon at nagpatirapa sa Kanyang paanan. 26 Ang ginang na ito 
ay isang Griego, tubong Phoenieia ng bansang Syria. 
Nagsumamo ito sa Kanya na palayasin Niya ang demonyo 
mula sa kanyang dalagita. 2 ? Pero sinabi ni Jesus sa kanya, 
"Hayaan munang mabusog ang mga anak. Hindi tama na 
kunin ang tinapay para sa mga anak at ihagis sa mga aso." 
28 Sumagot ang ginang at sinabi sa Kanya, "Opo, Panginoon. 
Pero ang mga aso sa ilalim ng lamesa ay nakakakain din po 
naman ng mga mumong nalalaglag mula sa mga anak." 2 ? At 
sinabi Niya sa kanya, "Dahil sa sinabi mong ito ay 

makakaalis ka na. Lumayas na ang demonyo mula sa iyong 
dalagita." 3° Pagkauwi niya sa kanyang bahay, nakita niyang 
nakahiga sa kama ang kanyang dalagita at nakalabas na ang 
demonyo mula sa kanya. 

Nakapagsalita at Nakarinig ang Isang Pipi’tBingi 

3 1 Pagkaalis Niya mula sa mga baybayin ng Tiro at 
Sidon, muli Siyang napadpad sa Dagat ng Galilea sa gitna ng 
mga baybayin ng Deeapolis (sampung magkakatabing 
bayan). 32 Dinala nila sa Kanya ang isang taong bingi na ay 
pipi pa at nagsumamong mapatungan siya ng Kanyang 
kamay. 33 Inilayo Niya ang lalake mula sa mga tao, at isinuot 
ang Kanyang mga daliri sa kanyang mga tainga. Pagkatapos 
ay dumura Siya, at hinipo ang dila nito. 34 Pagtingala sa 
langit ay huminga Siya ng malalim at sinabi sa kanya, 
"Effata!" Ibig sabihin nito ay, "Mabuksan!" 35 Agad na 
nagbukas ang kanyang mga tainga, lumambot ang litid ng 
kanyang dila at siya'y nakapagsalita ng maayos. 36 Inutusan 
Nila silang huwag sabihin ito kanino man. Pero pagka lalo 
silang pinagsasabihan, mas lalo nila itong pinagkakalat. 
37 Sa sobrang tindi ng kanilang pagkamangha ay sinabi nila, 
"Anggaling ng lahat ng ginagawa Niya! Parehas Niyang 
nagagawang bigyan ng pandinig ang bingi at pagsalitain ang 

pipi!" 

Inulit ni Jesus ang Himala ng Kaunting Pagkain 

8 Noong mga araw na iyon ay napakaraming mga 
taong nagkatipon pero wala silang makain. 
Tinawag ni Jesus ang Kanyang mga alagad at sinabi 
sa kanila, 2 Naaawa Ako sa mga tao dahil tatlong 
araw Ko na silang kasama at wala na silang makain. 3 Kung 
pauuwiin Ko sila sa kani-kanilang mga tahanan ay baka sila 
manghina sa daan. Ang iba kasi sa kanila ay malayo pa ang 

pinanggalingan. 4 Sinagot ng Kanyang mga alagad sa Kanya, 
"Saan naman po makakakuha ang isang tao ng pagkain para 
busugin ang mga taong ito dito sa liblib na lugar?" 
s Tinanong Niya sila, "Gaano karaming tinapay ang mayroon 
kayo?" Sinabi nila, "Pito po." 6 Inutusan Niyang umupo ang 
mga tao sa lupa. Kinuha Niya ang pitong tinapay, 
nagpasalamat, hinati Niya ang mga ito at ipinamahagi sa 
Kanyang mga alagad para ihain sa mga tao. At inihain nga 
nila ang mga ito sa mga tao. 7 Mayroon din silang ilang 
pirasong maliliit na isda. Nagpuri Siya at nagutos na ihain 
din ang mga ito sa kanila. 8 Sila nga'y kumain at nabusog. 
Pagkatapos ay nakalikom sila ng pitong bayong ng mga pira- 
pirasong pagkain na natira. 9 Ang mga nakakain ay aabot sa 
4,000 katao. At pinauwi na Niya sila. 10 Agad Siyang 
sumakay sa bangka kasama ang Kanyang mga alagad at 
dumating sila sa may bahagi ng Dalmanuta. 

Walang Makikita ang Nagbubulag-bulagan 

11 Nagdatingan ang mga Pariseo at sinimulang 
kuwestyunin Siya. Sinubok nila Siya at hinanapan Siya ng 
palatandaan mula sa langit. 12 Nagalit Siya sa Kanyang 
espiritu at pagkahinga ng malalim ay sinabi, "Bakit 
naghahanap ng palatandaan ang henerasyong ito? Sasabihin 
Ko sa inyo ang totoo, walang palatandaang ibibigay sa 
henerasyong ito." 18 Kaya't nilayasan Niya sila at sumakay uli 
sa bangka papunta sa kabilang ibayo. ^ Sa pagkakataong ito 
ay nakalimutan ng mga alagad na magdala ng tinapay. Wala 
ring matatagpuan sa bangka maliban sa isang tinapay. 
'5 Binalaan Niya sila at sinabi, "Makinig, mag-ingat kayo sa 
lebadura ng mga Pariseo, at lebadura ni Herodes." 

Mabagal UmunawaAng MgaAlagad 


16 Nangatwiran sila sa isa't isa at nagsabi, "Ito'y dahil 
wala tayong tinapay." ^ Nang malaman ito ni Jesus, sinabi 
Niya sa kanila, "Bakit kayo nangangatwiran ng dahil wala 
kayong tinapay? Di pa ba kayo natututo o nakakaunawa? 
Matigas pa rin ba ang inyong mga puso? 18 Hindi ba 
nakakakita ang inyong mga mata? Hindi ba nakakarinig ang 
inyong mga tainga? Di n'yo ba naaalala? ^ Nang hinati Ko 
ang limang tinapay para sa 5,000, ilang mga bayong ang 
napuno ninyo ng mga tira-tira?" Sagot nila sa Kanya, "12 po." 
20 Sabi pa Niya, "At yung pito naman para sa 4,000, ilang 
mga bayong ang napuno ninyo ng mgatira-tira?" Sinabi nila, 
"Pito po." 21 At sinabi Niya sa kanila, "Bakit hindi pa rin kayo 
nakakaintindi?" 

Pagpapagaling sa Isang Bulag 

22 Pagdating Niya sa Betsaida, dinala nila ang isang 
bulag na lalake sa Kanya at nagsumamo na mahawakan Niya 
ito. 2 3 Hinawakan Niya ang kamay ng bulag na lalake at 
dinala ito sa labas ng bayan. Dinuraan Niya ang mga mata 
nito, nilapat ang mga kamay sa kanya, at nagtanong kung 
nakakakita na siya. 2 4 Tumingala ito at sinabi, "Nakikita ko 
po ang mga tao na parang punong naglalakad." 
2 s Pagkatapos nito ay ipinatong uli Niya ang Kanyang mga 
kamay sa kanyang mga mata at pinatitig siya. Siya'y 
gumaling at malinaw na nakikita ang bawat tao. 
26 Pinauwi Niya ito sa kanyang bahay at sinabi, "Huwag kang 
pupunta sa bayan ni sasabihin ito kanino man doon." 

Nilihim ni Jesus sa Madla Ang Totoong Pagkatao Niya 

2 7 Umalis si Jesus at ang Kanyang mga alagad 
papasok sa mga baranggay ng Cesarea Filipo. Habang sila'y 
nasa daan, tinanong Niya ang Kanyang mga alagad, "Sino ba 

Ako ayon sa mga sinasabi ng mga tao?" 28 Sumagot sila, "Si 
Juan, Ang Tagapaglubog sa Tubig, raw po Kayo; ang iba po 
nama'y nagsasabing si Elias raw po Kayo; at iba nama'y, isa 
raw po Kayo sa mga propeta." 2 9 Sinabi Niya sa kanila, "Pero 
sino Ako sa palagay n'yo?" Sumagot si Pedro at sinabi sa 
Kanya, "Kayo po ang Kristo - ang hinirang ng Diyos na Hari't 
Tagapagligtas." 30 Binalaan Niya sila na huwag sabihin 
kanino man kung sino Siya. 

Sinabi ni Jesus sa MgaAlagadAng Mga Bagay na 
Mangyayari sa Kanya 

3 1 Nagsimula Siyang magturo sa kanila na ang Anak 
ng Tao ay kailangang magdanas ng maraming paghihirap, 
tratuhing parang basura ng mga matatandang pinuno, mga 
pinunong pari, mga guro't iskolar ng Biblia; mapatay at 
pagkatapos ng tatlong araw ay muling bumangon. 32 Sinabi 
Niya ang bagay na ito nang lantaran. Dahil dito, hiniwalay 
Siya ni Pedro sa isang tabi at nagsimulang pagsabihan Siya. 
33 Pero paglingon Niya at pagtingin sa Kanyang mga alagad, 
sinaway Niya si Pedro at sinabi, "Umalis Ka sa harapan ko, 
Satanas! Dahil di mo hinahangad ang mga bagay na 
patungkol sa Diyos, kundi ang mga bagay lang na patungkol 
sa tao. 


Ang Mawalan ng Buhay Para Kay Jesus ay 
Magkakamit Nito 

34 Pagkatawag Niya sa mga tao at sa Kanyang mga 
alagad, sinabi Niya sa kanila, "Sinumang nais sumunod sa 
Akin ay dapat pagkaitan ang kanyang sarili, pasanin ang 
kanyang krus, at sumunod sa Akin. 35 Dahil ang sinumang 
nais mailigtas ang kanyang buhay ay mawawalan nito, pero 
sinumang mawalan ng kanyang buhay alang-alang sa Akin 
at sa mensahe ng kaligtasan ay maililigtas ito. 36 Ano'ng 

mapapala ng isang tao kung mapa sa kanya ang buong 
mundo, ngunit mapabayaan naman niya ang kanyang 
kaluluwa? 37 At ano naman ang ipangtutubos ng isang tao 
kapalit ng kanyang kaluluwa? 38 Kaya't sinumang 
ikinahihiya Ako at ang Aking mga salita sa gitna ng 
mapangalunya at makasalanang henerasyong ito ay 
ikakahiya rin naman ng Anak ng Tao, pagdating Niya taglay 
ang kaluwalhatian ng Kanyang Ama na kasama ng mga angel 
na banal." 


Pinakita Ni Jesus ang Kanyang Kaningningan 

9 Sinabi Niya sa kanila, "Sasabihin Ko sa inyo ang 
totoo, may mga ilang nakatayo rito ang di 
makakatikim ng kamatayan hangga't di nila 
nakikitang dumating ang kaharian ng Diyos ng may 
kapangyarihan. 2 Pagkalipas ng anim na araw, isinama ni 
Jesus sina Pedro, Santiago at Juan sa isang mataas na 
bundok kung saan sila lang ang nandoon. At Siya'y nag- 
ibang anyo sa kanilang harapan. 3 Ang Kanyang damit ay 
nagniningning, sobrang puti gaya ng niyebe, na walang 
ibang labandera sa balat ng lupa ang kayang magpaputi ng 
ganoon! 4 Nagpakita sa kanila si Elias, kasama si Moises, at 
sila'y nakikipag-usap kay Jesus. 5 Sumabat si Pedro at sinabi 
kay Jesus, "Guro, mabuti pong dumito muna tayo at gagawa 
po kami ng tatlong kubo: isa po para sa Inyo, isa para kay 
Moises at isa po para kay Elias." 6 Hindi niya kasi alam kung 
ano'ng sasabihin dahil sa takot nila. 7 Napaligiran sila ng 
ulap at may tinig mula sa ulap ang nagsabi, "Ito ang 
minamahal Kong Anak. Pakinggan ninyo Siya." 8 At bigla 
nalang, pagtingin nila sa paligid, wala na silang ibang 
nakitang kasama kundi si Jesus. 

Si Elias at si Juan 

9 Habang sila'y pababa mula sa bundok, nag-utos Siya 
sa kanilang huwag ipagsabi kanino man ang mga bagay na 
nakita nila hanggang sa pagbangon muli ng Anak ng Tao 
mula sa mga patay. 10 Iningatan nila ang pananalitang ito sa 
kanilang mga sarili lamang at nagdiskusyon sa isa't isa kung 
ano ba ang ibig- sabihin ng pag-bangon mula sa mga patay. 

11 Tinanong nila Siya ng ganito, "Bakit po sinasabi ng mga 
guro't iskolar ng Biblia na dapat munang dumating si Elias?" 

12 Sumagot Siya at sinabi sa kanila, "Totoo nga na darating 
muna si Elias para ibalik ang pananampalataya ng lahat sa 
dati. At paano naman ang naisulat tungkol sa Anak ng Tao 
na nagsasabing dapat Siyang magdanas ng maraming hirap 
at maituring na walang halaga . 13 Pero sinasabi Ko sa inyo na 
dumating na si Elias at ginawa nila sa kanya ang kanilang 
kagustuhan ayon sa nasusulat tungkol sa kanya." 

Bigo ang mga Alagad na Pagalingin ang Binatilyo 

J 4 Pagdating Niya sa Kanyang mga alagad na naiwan, 
nakita Niya ang napakaraming taong nakapaligid sa kanila 
at ang mga guro't iskolar ng Biblia na nakikipag-debate sa 
kanila . 13 Agad na namangha ang mga tao ng makita Siya, at 
dali-dali silang lumapit sa Kanya para batiin Siya. 16 At 
tinanong Niya ang mga guro't iskolar ng Biblia, "Ano'ng 
tinatanong ninyo sa kanila?" ^ Isa sa mga tao sa karamihan 
ang sumagot at sinabi, "Guro, nilalapit ko po sa Inyo ang 
anak kong lalake na may espiritu ng pagka-pipi. 
18 Sinusugatan siya nito pag sinapian na siya. Bumubula ang 
bibig niya, pati ipin niya ay nagngangalit, hanggang sa 
maubos nito ang kanyang lakas. Hiniling kong palayasin siya 
ng inyong mga alagad pero di po nila magawa." 
J 9 Sumagot Siya sa kanya at sinabi, "O henerasyong walang 
pananalig! Hanggang kailan Ko kayo sasamahan? Hanggang 
kailan Ko kayo titiisin? Dalhin n'yo siya sa Akin." 20 Habang 

inilalapit nila sa Kanya ang binatilyo, nakita Siya nito, at 
agad itong pinahirapan ng espiritu. Biglang nahimatay ang 
binatilyo habang bumubula ang bibig nito. 21 Tinanong Niya 
ang ama nito, "Gaano na katagal na nangyayari ito sa 
kanya?" At sinabi niya, "Simula po pagkabata niya. 
22 Marami din pong beses siya nitong dinadala sa apoy at sa 
mga tubig para po patayin na siya. Kaya kung may 
magagawa po Kayong anuman, kaawaan at tulungan N'yo po 
kami." 2 3 Sinabi sa kanya ni Jesus, "Kung magagawa mong 
magtiwala at sumunod. Lahat ng bagay ay posible sa kanya 
na nagtitiwala at sumusunod." 2 4 Ang ama ng binatilyo ay 
agad na sumigaw at sinabi ng luhaan, "Panginoon, 
nagtitiwala po ako. Tulungan N'yo po ako sa di ko 
pagtitiwala at pagsunod!" 

Kapangyarihan ng Pananalangin na May Kasamang 

Pag-aayuno 

2 s Nang mapansin ni Jesus na naglalapitan na ang 
maraming tao doon, pinagsabihan Niya ang maruming 
espiritu at sinabi dito, "Ikaw na pipi't binging espiritu, 
inuutusan kitang lumabas sa kanya at huwag ka nang 
papasok uli!" 26 Sumigaw ang espiritu at labis siyang 
pinahirapan bago ito umalis sa kanya. Pagkatapos nito'y 
nagmukha na siyang patay kaya't marami ang nagsabi, 
"Patay na siya!" 2 ? Pero hinawakan ni Jesus ang kanyang 
kamay, ibinangon siya at siya'y nakatayo. 28 Pagkapasok 
Niya sa bahay, palihim Siyang tinanong ng Kanyang mga 
alagad, "Bakit di po namin iyon napalayas?" 2C> Sinabi Niya 
sa kanila, "Ang ganitong klaseng espiritu ay hindi lumalayas 
maliban sa kayo'y manalangin at mag-ayuno." 

Tinuro ni Jesus ang Pinakadakila sa Lahat 

3 ° Umalis sila mula roon at dumaan sa Galilea, pero 
di Niya gusto na may ibang makaalam ng bagay na ito 
3 1 dahil tinuturuan Niya ang Kanyang mga alagad. Sinabi 
Niya sa kanila, "Ang Anak ng Tao ay ipagkakanulo sa mga 
awtoridad, papatayin nila Siya at matapos nila Siyang 
patayin, magbabangon Siya sa ikatlong araw." 32 p e ro di nila 
naintindihan ang mga salitang iyon at takot silang tanungin 
Siya tungkol dito. 33 Dumating sila sa Capernaum at sa loob 
ng isang bahay ay nagtanong Siya sa kanila, "Ano 'tong bagay 
na pinagtatalunan n'yo habang nasa daan?" 34 p e ro di nila ito 
sinabi dahil nagtatalo-talo sila sa daan kung sino sa kanila 
ang pinakadakila. 35 Naupo Siya at tinawag ang labindalawa. 
Sinabi Niya sa kanila, "Kung sinuman ay naghahangad na 
mauna ay siyang dapat na mahuli, at maging lingkod ng 
lahat." 36 Kumuha Siya ng isang bata at nilagay sa 
kalagitnaan nila. Pagkakarga Niya dito ay sinabi sa kanila, 
37 "Sinumang tatanggap sa mga katulad ng batang ito sa 
Aking pangalan ay tumatanggap sa Akin. Sinumang 
tumatanggap sa Akin ay hindi Ako ang tinatanggap, kundi 
Siya na nagpadala sa Akin." 

Ang Di Laban sa Atin ay Kampi Sa Atin 

3 8 Sinagot Siya ni Juan at sinabi, "Guro, may nakita 
kaming lalake na nagpapalayas ng mga demonyo sa Inyong 
pangalan, pero di siya sumasama sa atin. Pinagbawalan 
namin siya kasi nga po hindi siya sumusunod sa atin." 
39 p e ro sinabi ni Jesus, "Huwag n'yo siyang pagbawalan 
dahil walang tao na makakagawa ng isang himala sa Aking 
pangalan na pagkatapos ay magsasalita ng masama laban sa 
Akin. 40 Dahil sinumang hindi laban sa atin ay kakampi natin. 
4 1 Sinumang magbigay sa inyo ng isang basong inuming 
tubig sa Aking pangalan, dahil kayo'y may kaugnayan sa 
hinirang ng Diyos na hari't tagapagligtas - ang Kristo, 

sasabihin Ko sa inyo ang totoo, hindi siya mawawalan ng 
gantimpala. 42 Sinumang maging dahilan na tumalikod sa 
Akin ang isa sa mga malilinggit na ito na may 
pananampalataya sa Akin, mas mabuti pa sa kanyang talian 
ng isang malaking bato sa leeg at ihagis iyon sa dagat! 

Iwasan ang mga Sanhi ng Pagkakasala 

43 Kung sa palagay mo'y ang kanang kamay mo ang 
dahilan ng iyong pagkakasala putulin mo na ito. Mas mabuti 
pang pumasok sa buhay na pinagpala kahit baldado ka, 
kaysa may dalawang kamay ka nga pero papunta ka naman 
sa impiyerno, sa mga apoy na di namamatay. 44 Kung saan 
ang mga uod at apoy ay di namamatay. 45 At kung ang iyong 
paa ang sa palagay mong dahilan ng iyong pagkakasala, 
putulin mo ito. Mas mabuti pang pumasok sa buhay na 
pinagpala kahit baldado ka, kaysa may dalawang paa ka nga 
pero itatapon ka naman sa impiyerno, sa mga apoy na di 
namamatay. 46 Kung saan ang mga uod at apoy ay di 
namamatay. 47 At kung ang iyong mata ang sa palagay mong 
dahilan ng iyong pagkakasala, dukutin mo ito. Mas mabuti 
pang pumasok sa kaharian ng Diyos kahit isa lang ang mata, 
kaysa may dalawang mata ka nga pero itatapon ka naman sa 
apoy ng impiyerno. 48 Kung saan ang mga uod at apoy ay di 
namamatay. 49 Dahil ang bawat isa ay aasinan sa apoy at 
bawat handog ay dapat na lagyan ng asin. 50 Mabuti ang asin. 
Pero kung mawalan ng alat itong asin, paano n'yo 
maibabalik ang lasa nito? Magkaroon kayo ng asin sa inyong 
mga kalooban at gawing mapayapa ang inyong kaugnayan sa 
isa't isa. 


Kasalanan na Hiwalayan ang Asawa 

Nagbangon Siya roon at nagpunta sa 
baybayin ng Judea sa kabilang ibayo ng 
Jordan. Pinuntahan Siyang muli ng 
mga tao at gaya ng Kanyang kinagawian, tinuruan Niya 
silang muli. 2 Lumapit sa Kanya ang mga Pariseo at 

tinanong Siya, "Naaayon ba sa batas na hiwalayan ng lalake 
ang kanyang asawang babae?" Sinusubok nila Siya. 3 
Sumagot Siya at sinabi sa kanila, "Ano'ng inutos ni Moises 
sa inyo?" 4 Sinabi nila, "Hinayaan ni Moises na gumawa ng 
kasulatang nagpapatunay ng kanilang paghihiwalay at 
pwede na niyang hiwalayan ang kanyang asawang babae." 5 
Sumagot si Jesus at sinabi sa kanila, "Matigas kasi ang 
inyong mga ulo kaya't sinulat niya ang ganitong patakaran. 6 
Pero nang magsimulang lumikha ang Diyos, ginawa Niya 
silang lalake at babae. 7 Dahil dito'y iiwan ng lalake ang 
kanyang ama't ina para sumama sa kanyang asawang babae. 
8 At silang dalawa ay magiging isang katawan. Kaya't di na 
sila dalawa kundi isang katawan na lang. 9 Kaya't ang 
pinagsama ng Diyos ay huwag paghiwalayin ng tao." 10 Pag- 
uwi nila sa bahay, tinanong Siya ng Kanyang mga alagad 
tungkol uli sa bagay na iyon. 11 Sinabi Niya sa kanila, 
"Sinumang hiwalayan ang asawang babae at magpakasal sa 
iba ay nangangalunya laban sa kanyang asawang babae. 12 
Kung ang babae naman ang humiwalay mula sa kanyang 
asawang lalake at magpakasal sa iba, itong babaing ito ay 
nangangalunya." 


Paano Makapasok sa Kaharian ng Diyos 


Nagdala sila sa Kanya ng mga bata para 
mahawakan Niya, pero sinaway ng Kanyang mga alagad ang 
mga nagdala sa kanila. 14 Labis na di kinatuwa ni Jesus ang 
nangyari nang makita Niya ito at sinabi sa kanila, "Hayaan 
n'yo ang mga maliliit na bata na makalapit sa Akin at huwag 

ninyo silang pagbawalan. Dahil sa mga katulad nila 
ipinagkaloob ang kaharian ng Diyos. ‘3 Sasabihin Ko sa inyo 
ang totoo, sinumang hindi tatanggap sa kaharian ng Diyos 
gaya sa isang maliit na bata ay hindi makakapasok dito." 
16 Kinarga Niya ang mga bata, nilapat ang Kanyang mga 
kamay sa kanila at pinagpala sila. ^ Nang Siya'y paalis na sa 
Kanyang pupuntahan, may isang lalaking patakbong 
lumapit at nanikluhod sa Kanya. Nagtanong ito sa Kanya, 
"Mabuting Guro, ano po ang gagawin ko para magmana ng 
buhay na pinagpala't walang katapusan?" 18 Sinabi ni Jesus 
sa kanya, "Bakit mo Ako tinatawag na mabuti? Walang ibang 
mabuti kundi isa lang, ang Diyos. ^ Alam mo ang mga 
inuutos ng Diyos, 'Huwag kang mangangalunya; huwag 
mong sasadyaing pumatay ng tao; huwag kang magnanakaw; 
huwag kang mapagpanggap; huwag kang mandaraya; 
igalang mo ang iyong ama't ina.'" 20 Sumagot siya at sinabi 
sa Kanya, "Guro, ginagawa ko na po ang mga ito mula pa 
pagkabata." 21 Pinagmasdan siya ni Jesus ng may galak at 
sinabi sa kanya, "Isang bagay nalang ang iyong kulang: 
Umuwi ka at ipagbili mo ano man ang mayroon ka, 
magbigay ka sa mga naghihikahos, at ika'y magkakaroon ng 
kayamanan sa langit. Pagkatapos ay bumalik ka, pasanin mo 
ang krus, at sumunod ka sa Akin." 22 At nalungkot siya ng 
marinig niya iyon. Umuwi siya ng luhaan dahil napakarami 
niyang ari-arian. 

Ang Di Kaya ng Tao, Kaya ng Diyos 

2 3 Tumingin sa paligid si Jesus at sinabi sa Kanyang 
mga alagad, "Napakahirap para sa mga maykaya na 
pumasok sa kaharian ng Diyos!" 2 4 Nagulat ang mga alagad 
sa sinabi Niyang ito. Pero sumagot muli si Jesus at sinabi sa 
kanila, "Mga anak, napakahirap para sakanila na nagtitiwala 
sa kayamanan na makapasok sa kaharian ng Diyos!" 2 5 Mas 

madali pang makapasok ang isang kamelyo sa butas ng 
karayom kaysa ang isang mayamang tao na makapasok sa 
kaharian ng Diyos." 26 Lalo silang nagulat at di 
makapaniwala. Sinabi nila sa isa't isa, "Kung ganyang pala, 
sino kaya ang maliligtas?" 2 ? Tumingin si Jesus sa kanila at 
sinabi, "Imposible ito sa tao pero hindi sa Diyos. Dahil 
kayang gawin ng Diyos ang lahat ng bagay." 
28 Nagsimulang magsalita si Pedro sa Kanya, "Tignan Nyo, 
iniwan po naming lahat para sumunod sa Inyo!" 

Pagpapalain ng Todo ang mga Sumusunod sa Diyos 

2 9 Sumagot si Jesus at sinabi, "Sasabihin Ko sa inyo 
ang totoo, walang sinumang nag-iwan ng bahay, o mga 
kapatid na lalake, o mga kapatid na babae, o ama, o ina, o 
asawang babae, o mga anak, o mga lupain alang-alang sa 
Akin at sa mensahe ng kaligtasan, 30 a ng di tatanggap ng 
100-beses ngayon sa panahong ito, ng mga bahay, at mga 
kapatid na lalake, at mga kapatid na babae, at mga nanay at 
mga anak, at mga lupain (na may kasamang pag-uusig), at 
sa mundong darating, buhay na pinagpala't walang 
katapusan. 31 Pero maraming una ang magiging huli, at huli 
na magiging una." 32 Habang sila'y nasa daan paakyat ng 
Jerusalem, nauuna sa kanila si Jesus. Sila'y namangha. 
Habang sila'y sumusunod, natakot sila. Pinulong Niya muli 
ang 12 at sinimulang sabihin sa kanila ang mga bagay na 
mangyayari sa Kanya. 33 Sinabi Niya, "Pagmasdan n'yo, 
papunta na tayo sa Jerusalem. Ang Anak ng Tao ay 
ipagkakanulo sa mga pinunong pari, at sa mga guro't iskolar 
ng Biblia. Hahatulan nila Siya ng parusang kamatayan, at 
dadalhin Siya sa mga dayuhan para ipatupad ito. 
34 Iinsultuhin at paglalaruan nila Siya, hahagupitin at 
duduraan Siya, pagkatapos ay papatayin nila Siya, at sa 
ikatlong araw ay muli Siyang babangon." 

Paano Maging Dakila 


35 Lumapit sa Kanya si Santiago at Juan na mga anak 
ni Zebedeo at sinabi, "Guro, nais po naming gawin Ninyo 
para sa amin ito pong kahilingan namin." 36 Sinabi Niya sa 
kanila, "Ano naman itong nais n'yong gawin Ko para sa 
inyo?" 37 Sinabi nila sa Kanya, "Pag naparangalan na po 
Kayong Hari, ipagkaloob N'yo na kami po'y makaupo isa sa 
Inyong kanang kamay at ang isa naman po'y sa Inyong 
kaliwang kamay." 38 Pero sinabi ni Jesus sa kanila, "Hindi 
n'yo alam ang hinihiling ninyo. Kaya n'yo bang inuman ang 
basong iniinuman Ko at mailubog kung paano Ako 
nailubog?" 39 Sinabi nila sa Kanya, "Kaya po namin." At 
sinabi ni Jesus sa kanila, "Iinom nga kayo mula sa baso na 
iniinuman Ko, at mailulubog sa paraan ng Aking pagkalubog, 
4 ° pero hindi na Ako ang naggagawad sa sinumang uupo sa 
Aking kanang kamay at sa Aking kaliwang kamay. Bagamat 
ito'y ibibigay sa kanila kung saan ito nakahanda. 41 Nang 
marinig ito ng sampu, nagsimula silang mainis kina Santiago 
at Juan. 42 p e ro pinalapit sila ni Jesus sa Kanya at sinabi sa 
kanila, "Alam n'yo ba na ang mga naatasang mamuno sa mga 
dayuhang bansa ay sapilitang pinapasunod ang mga taong 
nasasakupan nila at ang kanilang mga opisyal ay namumuno 
para lang paglingkuran ang kanilang pansariling kapakanan? 
43 Pero di kayo dapat ganito. Sinumang may hangad na 
maging dakila sa inyo, ay siyang dapat na maging lingkod 
n'yo. 44 At sinuman sa inyo ang nais maging pinakapinuno, 
ay dapat na maging lingkod ng lahat. 45 Dahil maski na ang 
Anak ng Tao ay dumating di para paglingkuran, kundi para 
maglingkod at ibigay ang Kanyang buhay para pantubos sa 
nakararami. 

Nakakitang Muli ang Bulag na si Bartimeo 

4 6 At nakarating sila sa Jerico. Sa pag-alis nila sa 
Jerico kasama ang Kanyang alagad at nang napakaraming 
tao, nalampasan nila ang bulag na si Bartimeo, anak ni 
Timeo. Nakaupo siya sa kalsada at namamalimos. 47 Nang 
malaman niya na si Jesus ng Nazaret iyon, nagsimula siyang 
sumigaw at sinabi, "Jesus, Ikaw na Anak ni David, mahabag 
po Kayo sa akin!" 48 Maraming sumaway sa kanya para 
tumahimik siya, pero mas lalo pa niyang nilakasan ang 
kanyang pagsigaw, "Ikaw na Anak ni David, kahabagan n'yo 
po ako!" 49 Napahinto si Jesus at nag-utos na tawagin siya. 
Tinawag nga nila ang bulag na lalake at sinabi sa kanya, 
"Huwag ka nang malungkot, tinatawag ka Niya!" 50 Hinagis 
niya ang kanyang balabal, tumayo at nagtungo kay Jesus. 
61 Sinagot siya ni Jesus at sinabi sa kanya, "Ano'ng gusto 
mong gawin Ko para sa iyo?" Sinabi sa Kanya ng bulag na 
lalake, "Panginoon, na ako po'y makakita." 52 At sinabi sa 
kanya ni Jesus, "Pwede ka nang umalis. Ang pananalig mo 
ang nagpagaling sa'yo. Biglang nagbalik ang kanyang 
paningin at sumunod kay Jesus sa daan. 

Nagdiwang ang Jerusalem sa Pagbabalik ni Jesus 

n Nang papalapit na sila sa Jerusalem, sa 
bandang Bettage at Betania, sa Bundok ng 
Olibo, nagpadala Siya ng dalawa sa Kanyang 
mga alagad, 2 at sinabi sa kanila, "Pumunta 
kayo sa kaharap n'yong baranggay at pagkapasok n'yo dito 
ay may makikita kayong nakataling bisirong asno na wala 
pang nakakasakay na tao. Kalagan at dalhin ninyo. 3 Kung 
may magsabi sa inyo, 'Bakit n'yo 'to ginagawa?' Sabihin n'yo 
na kailangan siya ng Panginoon at ibabalik din agad doon." 
4 Pagpunta nila doon, at nakita ang bisirong asno sa may 
kanto na nakatali sa tabi ng pintuan ng bahay sa labas, 
kinalagan nila ito. s May nagsabi sa kanila na nakatayo doon, 

"Bakit n'yo kinakalagan 'yang bisirong asno?" 6 Sinagot nila 
kung paano sila sinabihan ni Jesus, at hinayaan na sila. 
7 Dinala nila ang bisirong asno kay Jesus, pinatungan ito ng 
kanilang mga damit, at Siya'y umupo dito. 8 Marami ding 
naglatag ng kanilang mga damit sa kalsada, ang iba nama'y 
nagputol pa ng mga sanga mula sa mga puno, at ito ang 
kanilang nilatag sa daanan. 9 Ang mga taong nangunguna sa 
prosisyon at ang mga sumusunod ay nagsisigawan ng, 
"Mabuhay ang ating Hari't Tagapagligtas! Bigyang parangal 
ang dumarating sa pangalan ng Panginoon! 10 Pagpalain 
nawa ang kaharian ng ama nating si David, na dumarating 
na sa ngalan ng Panginoon! Mabuhay sa Kataas-taasang 
Diyos!" 11 Pumasok si Jesus sa Jerusalem at dumiretso sa 
loob ng templo. Gabi na nang matapos Niyang tingnan ang 
lahat ng bagay doon, at lumabas Siya papuntang Betania 
kasama ang 12. 

Pinalayas ni Jesus ang Mga Nagtitinda sa Templo 

12 Kinabukasan, habang sila'y papaalis mula sa 
Betania, inabutan Siya ng gutom. ‘3 Pagkakita Niya sa isang 
puno ng igos sa kalayuan, pinuntahan Niya ito para tingnan 
kung may makikitang bunga. Pagdating Niya dito, wala 
Siyang nakita kundi mga dahon lamang, dahil hindi pa iyon 
panahon ng mga igos. ^ Sinabi ni Jesus dito, "Wala nang 
kakain ng iyong bunga mula ngayon at magpakailanman!" 
Narinig iyon ng Kanyang mga alagad. '3 Pagbalik nila sa 
Jerusalem, pumasok si Jesus sa templo. Pinalayas Niya ang 
mga nagtitinda at bumibili sa loob ng templo, at pinagtataob 
ang mga mesa ng mga nagpapalit ng pera at mga upuan ng 
mga nagtitinda ng mga kalapati. 16 Hindi rin Niya hinayaang 
makapagdala ng kahit anong lalagyan ang kahit sinong 
taong papasok sa templo.Nagturo Siya at sinabi sa kanila, 
"Hindi ba't nasusulat, 'Ang Aking bahay ay tatawaging Bahay 

Panalanginan ng lahat ng bansa?' Pero ginawa n'yo na itong 
pugad ng mga magnanakaw!" 18 Narinig ito ng mga guro't 
iskolar ng Biblia at mga pinunong pari, kaya't naghanap sila 
ng paraan kung paano Siya papatayin. Takot kasi sila sa 
Kanya dahil lahat ng tao ay hangang-hanga sa Kanyang 
pagtuturo. 

Ang Pananalig Gaya ng sa Diyos 

'9 Pagdating ng gabi ay umalis na Siya sa lungsod na 
iyon. 20 Kinaumagahan, habang sila'y naglalakad, nakita 
nila yung puno ng igos na natuyo na mula sa mga ugat nito. 

21 Naalala ni Pedro at sinabi sa Kanya, "Guro, tingnan N'yo! 
Natuyo na po 'tong puno ng igos na sinumpa Ninyo." 

22 Sumagot si Jesus at sinabi sa kanila, "Magkaroon kayo ng 
paniniwala na tulad sa Diyos." 2 3 Dahil sasabihin Ko sa inyo 
ang totoo, "Sinumang magsasabi sa bundok na ito, 'Umalis 
ka diyan at tumalon ka papunta sa dagat' na di nag- 
aalinlangan sa kanyang puso, kundi maniniwala na ang mga 
bagay na sinabi niya ay mangyayari, makakamtan niya ano 
mang sabihin niya. 2 4 Kaya't sinasabi Ko sa inyo, anumang 
mga bagay ang inyong maibigan, sa inyong pananalangin, 
maniwalakayo na tinatanggap n'yo na, at ang mga iyon nga'y 
mapapa sa inyo. 2 5 Pagka tumayo kayo para manalangin, 
magpatawad muna kayo kung mayroon kayong hinanakit 
laban sa kahit kanino, para patawarin din kayo ng inyong 
Ama sa inyong mga kasalanan. 26 Pero kung di kayo 
nagpapatawad, hindi rin kayo patatawarin ng inyong Amang 
nasa langit sa inyong mga kasalanan. 2 ? Bumabk ub sila sa 
Jerusalem. Habang naglalakad Siya satemplo, nilapitan Siya 
ng mga pinunong pari, mga guro't iskolar ng Bibba, at mga 
matatandang pinuno. 

Paano Sagutin ni Jesus ang Kanyang mga Kritiko 

28 Sinabi nila sa Kanya, "Ano'ng kapangyarihan ang 
mayroon Ka para gawin ang mga bagay na ito? At sino ang 
nagbigay sa Iyo ng karapatang gawin ang lahat ng mga bagay 
na ito? 2 9 Sumagot si Jesus at sinabi sa kanila, "Tatanungin 
Ko din kayo ng isang katanungan at pag nasagot n'yo Ko ay 
sasabihin Ko sa inyo kung anong kapangyarihan ang 
mayroon Ako para gawin ang mga bagay na ito. 30 Ang 
paglulubog sa tubig ni Juan, saang kapangyarihan ito 
nagmula? Sa Langit ba, o sa mga tao? Sagutin N'yo Ako." 
3 1 Tinimbang nila ang kanilang isasagot at sinabi nila sa isa't 
isa, "Kung sasabihin natin na 'Mula sa Langit', baka sabihin 
N'ya, 'E bakit di kayo naniwala sa kanya?' 32 Pero di naman 
natin pwedeng sabihin, 'Mula sa mga tao.'" Takot sila sa mga 
tao dahil lahat ay itinuturing si Juan bilang isang propeta. 
33 Kaya't sumagot sila at sinabi kay Jesus, "Hindi namin 
alam." Sumagot si Jesus at sinabi sa kanila, "Hindi Ko rin 
sasabihin sa inyo kung ano'ng kapangyarihan mayroon Ako 
para gawin ang mga bagay na ito." 

Ibinulgar ni Jesus ang Kanyang Mga Kritiko Gamit 
ang Isang Talinghaga 


Nagsimula Siyang magsalita sa kanila gamit 
ang mga talinhaga: "May isang taong 
nagtanim ng ubasan, binakuran ito, naghukay 
sa lupa para sa lugar ng pagkakatasan ng ubas, at nagtayo ng 
isang mataas na bantayan. Pagkatapos ay pinagkatiwala n'ya 
ito sa ilang manggagawa at pumunta sa isang malayong 
lalawigan. 2 Pagdating ng panahon ay nagpadala siya ng 
kanyang tauhan sa mga manggagawa para kunin mula sa 
kanila ang kanyang parte sa ani ng ubasan. 3 Sinunggaban 
nila ito, binugbog, at pinaalis na walang kadala-dala. 
4 Nagpadala uli siya ng isa pang tauhan. Ito nama'y binato 
nila, sinugatan sa ulo, at pinaalis na puno ng kahihiyan. 

5 Muli siyang nagpadala ng isa pa. Pinatay naman nila ito. 
Marami pa siyang pinadalang iba; ang ilan ay binugbog nila, 
at ang iba ay pinapatay nila. 6 Dahil may isa pa siyang natitira 
- ang kanyang anak, ang kanyang pinakamamahal, 
pinapunta niya ito sa kanila sa huling pagkakataon at sinabi, 
"Igagalang nila ang anak ko." ? Pero sinabi ng mga 
manggagawang iyon sa isa't isa, 'Ito ang tagapagmana! 
Halikayo, patayin natin siya para mapasa atin ang kanyang 
mamanahin.' 8 Sinunggaban nila siya, pinatay at itinapon sa 
labas ng ubasan. 9 Ano kaya sa palagay n'yo ang gagawin ng 
may-ari ng ubasan? Itong gagawin niya: pupuntahan niya at 
pagpapapatayin ang mga manggagawang iyon at ibibigay 
ang ubasan sa iba. 10 Hindi n'yo ba nabasa ang sinulat ng 
propeta na, 'Ang batong di tinanggap ng mga nagtatayo ng 
gusali ang siyang naging pinakamahalagang batong- 
sandigan. 11 Kagagawan ito ng Panginoon at angganda nitong 
tignan?"' 

Sinikap Nilang Pabagsakin si Jesus 

12 Gustong-gusto na nilang dakipin Siya pero takot 
lang sila sa mga tao. Alam kasi nilang sila ang pinatamaan 
Niya sa talinhaga. Kaya't iniwan nila siya at umalis na lang. 
‘3 Nagpapunta sila sa Kanya ng ilang mga Pariseo at mga 
opisyal ni Herodes para hulihin Siya sa anumang masamang 
maaari Niyang sabihin. ^ Pagkadating ay sinabi nila sa 
Kanya, "Guro, alam po naming Kayo'y tapat at walang 
kinikilingan. Hindi N'yo pinapansin ang katayuan ng isang 
tao kundi'y nagtuturo ng kalooban ng Diyos ng may 
katotohanan. Tama po ba na magbayad ng buwis kay Cesar 
[sa Gobyerno] o hindi? ‘5 Dapat po ba tayong magbigay o 
hindi po dapat tayo magbigay? Pero alam Niyang sila'y 
nagkukunwari lamang, kaya't sinabi Niya sa kanila, "Ito ba 
ang inyong patibong sa Akin? Pahingi Ako ng piso at 

mayroon Akong titignan." 16 At naglabas sila nito. Tinanong 
Niya sila, "Kaninong mukha at tatak ito?" Sinabi nila sa 
Kanya, "Kay Cesar [sa Gobyerno]." Sumagot si Jesus sa 
kanila, 'Tbalik n'yo kay Cesar [sa Gobyerno] ang mga bagay 
na pag-aari ni Cesar [ng Gobyerno], at sa Diyos ang mga pag- 
aari ng Diyos." At namangha sila sa Kanya. 


Ang Buhay na Darating 

18 Nagpunta naman ang mga Saduseo sa Kanya na 
nagsasabing hindi totoo ang muling-pagkabuhay. At 
tinanong nila Siya ng ganito, ^ "Guro, isinulat ni Moises para 
sa atin na, "Kapag namatay ang lalake at nag-iwan ng asawa 
na walang mga anak, dapat pakasalan ng kapatid nitong 
lalake ang babaing balo bilang kanyang asawa upang 
magkaanak siya para sa kanyang yumaong kapatid. 
20 Ngayon, may pitong magkakapatid. Nag-asawa yung 
panganay at namatay na walang anak. 21 Sinalo ng 
pangalawa ang balo, at namatay din na walang anak. Ganoon 
din ang nangyari sa pangatlo. 22 Dumaan lahat sa kanya ang 
pito pero namatay sila na walang anak. Kinalaunan, namatay 
na rin ang babae. 2 3 Sa muling pagkabuhay kapag sila'y 
muling nagbangon, sino sa pito ang magiging asawa ng 
babae gayong silang lahat ay napangasawa niya?" 
2 4 Sumagot si Jesus at sinabi sa kanila, "Di ba kayo 
nagkakamali dahil hindi n'yo alam ang sinulat ng mga 
propeta o ang kapangyarihan ng Diyos? 2 5 Dahil pag sila'y 
nagbangon mula sa mga patay, hindi na sila magpapakasal o 
di kaya'y ibibigay para ipakasal, kundi sila'y katulad na ng 
mga anghel na nasa langit. 26 Tungkol naman sa mga patay, 
kung sila'y magbabangon - hindi n'yo ba nabasa sa aklat ni 
Moises, kung paano nangusap sa kanya ang Diyos sa 

mababang puno at sinabi, 'Ako ang Diyos ni Abraham, at 

Diyos ni Isaae, at Diyos ni Jacob?' 2 ? Hindi Siya ang Diyos ng 
mga patay, kundi ang Diyos ng mga biihay. Kaya't malaki 
ang pagkakamali ninyo. 

Ang Pinakamahalagang Utos ng Diyos 

28 Matapos silang marinig magtalakayan at makitang 
sinagot Niya ng maayos ang kanilang mga katanungan, 
lumapit ang isang guro't iskolar ng Biblia at tinanong Siya, 
"Ano po ang pinakamahalaga sa lahat ng mga utos ng 
Diyos?" 2 9 Sumagot si Jesus sa kanila, "Ang pinakamahalaga 
sa lahat ng ipinag-uutos ng Diyos ay ito, 'Dinggin mo, Israel, 
ang ating Panginoong Diyos - Siya lamang ang Panginoon. 
3° Mamahalin mo ang Panginoon mong Diyos nang iyong 
buong puso, at nang iyong buong kaluluwa, at nang iyong 
buong lakas.' Ito ang pinakamahalagang utos ng Diyos. 31 At 
ang pangalawa ay ito, 'Mamahalin mo ang iyong kapwa gaya 
ng iyong sarili.' Wala nang ibang utos ang Diyos na higit 
pang dakila sa mga ito." 32 Sinabi ng guro't iskolar ng Biblia 
sa Kanya, "Guro, totoo po ang sinabi N'yo. Dahil may iisang 
Diyos lamang at wala nang iba kundi Siya. 33 Ang mahalin 
Siya nang buong puso, at nang buong kaunawaan, at nang 
buong kaluluwa, at nang buong lakas, at ang mahalin ang 
kapwa gaya ng sarili ay higit pa ang halaga sa lahat ng mga 
sinunog na handog at mga alay." 34 Nang makita ni Jesus 
kung gaano kahusay ang kanyang sagot, sinabi Niya sa kanya, 
"Hindi ka na nalalayo sa kaharian ng Diyos." Pagtapos nito'y 
walang sinumang nagtangkang magtanong pa sa Kanya. 

Nakakatuwa ang Turo ni Jesus 

35 Habang nagtuturo Siya sa templo, sumagot si Jesus 
at sinabi, "Paano masasabi ng mga guro't iskolar ng Biblia na 
ang hinirang ng Diyos na Hari't Tagapagligtas ay ang anak ni 
David? 36 Dahil sinabi mismo ni David sa pamamagitan ng 

Banal na Espiritu, 'Sinabi ng Panginoon sa aking Panginoon, 
Maupo Ka sa Aking kanang kamay hanggang gawing Kong 
tungtungan ng paa Mo ang Iyong mga kaaway.' 37 Kung 
tinatawag Siya ni David na Panginoon, paano Siya naging 
anak niya?" Lahat ng mga ordinaryong mamamayan ay 
tuwang-tuwang pakinggan Siya. 


Babala Laban sa mga Guro’t Iskolar ng Biblia 

3 8 Sinabi Niya sa kanila sa Kanyang pagtuturo, "Mag- 
ingat kayo sa mga guro't iskolar ng Biblia na gustong- 
gustong maglakad habang nakasuot ng magagarbong damit 
at gustong-gustong pakinggan ang mga pagkilala sa kanila 
sa mga pampublikong pagtitipon, 39 ang mga pangunahing 
upuan sa mga simbahan, at mga espesyal na lugar sa mga 
pistahan. 40 Nilalamon nila ang mga bahay ng mga balo at sa 
hangad na sumikat ay nananalangin sa publiko ng 
pagkakahaba-habang panalangin. Matitikman nila ang mas 
mabigat na kaparusahan! 

Pagbibigay na Hinangaan ni Jesus 

4 1 Naupo si Jesus sa tapat ng kabang-yaman at 
tinignan Niya kung paano naglalagay ng pera ang mga tao sa 
kabang-yaman. Maraming mayayaman ang naglagay ng 
malalaking halaga. 42 Lumapit doon ang isang pobreng 
balong babae at naghulog siya ng bente-singko sentimong 
barya. 43 Pinalapit Niya ang Kanyang mga alagad at sinabi sa 
kanila, "Sasabihin Ko sa inyo ang totoo, ang pobreng balong 
babaing ito ay nagbigay ng higit pa kaysa sa lahat ng mga 
naghulog sa kabang-yaman. 44 Naghulog lang kasi ang 
karamihan mula sa kanilang kalabisan. Pero ang ginang na 
ito'y mula sa kanyang kakulangan ay nagbigay ng lahat ng 

mayroon siya, pati na ang lahat ng kanyang kabuhayan. 

Sinabi ni Jesus ang mga Bagay na Darating 


Pagkalabas Niya ng templo, sinabi ng isa sa 
Kanyang alagad sa Kanya, "Guro, tignan N'yo 
kung anong klaseng mga bato't disensyo ang 
mga ito!" 2 Sumagot si Jesus sa kanya at sinabi, 
"Nakikita mo iyang mga gusaling 'yan? Dadating ang 
panahon na walang maiiwang bato sa ibabaw ng isa pang 
bato na di mabubuwag." 3 Habang Siya'y nakaupo sa ibabaw 
ng bundok ng Olibo kaharap ang templo, tinanong Siya ng 
sarilinan nina Pedro, Santiago, Juan at Andres, 
4 "Sabihin N'yo po sa amin, kailan po ba mangyayari ang mga 
bagay na ito? Ano po ang magiging pahiwatig kung kailan 
matutupad ang mga ito? 

Mga Bulaang Tagapagligtas 


s Sinagot sila ni Jesus at nagsimulang magsabi, "Mag- 
ingat kayo, kung hindi'y baka kayo maloko ng kung sino lang. 
6 Maraming magsusulputan sa pangalan Ko na magsasabing, 
'Ako ang hinirang ng Diyos na Hari't Tagapagligtas - Ang 
Kristo!' At marami silang ililigaw. ? Pag nakarinig kayo ng 
mga digmaan at balita ng mga digmaan, huwag kayong 
mabahala. Dapat lang na mangyari ang mga bagay na ito, 
pero hindi pa ito ang wakas. 8 Makikipagdigmaan ang isang 
bansa laban sa ibang bansa, kaharian laban sa kaharian. 
Magkakalindol sa iba't ibang lugar, maraming tao ang 
magugutom at mag-aaklas. Simula pa lamang ito ng mga 
paghihirap. 9 Mag-ingat kayo dahil aarestuhin at dadalhin 
nila kayo sa harapan ng mga kapulungan, at bubugbugin 
kayo sa loob ng mga simbahan. Dadalhin din nila kayo sa 
harap ng mga gobernador at mga pangulo ng bansa alang- 
alang sa Akin, para magpatotoo laban sa kanila. 10 Ang 
mensahe ng kaligtasan ay dapat munang maipangaral sa 
lahat ng mga bansa. 

Mga Pag-uusig na Darating 


11 Pero pagka inaresto nila kayo at dinala sa kung saan 
man, huwag ninyong alalahanin o paghandaan ang inyong 
sasabihin. Kung anuman ang tatanggapin ninyo sa oras na 
iyon, yun ang inyong sasabihin dahil hindi kayo ang 
magsasalita, kundi ang Banal na Espiritu. 12 Magtataksil ang 
kapatid laban sa kanyang kapatid hanggang kamatayan, 
ganoon din ang ama sa kanyang anak. Ang mga anak nama'y 
lalaban sa kanilang mga magulang at ipapapatay sila. 
'3 Kamumuhian kayo ng lahat alang-alang sa Aking pangalan, 
pero ang manatiling tapat hanggang kamatayan ang siyang 
maliligtas. ‘4 Pero pag nakita n'yo ang kasuklam-suklam na 
magdudulot ng pagkawasak ng lahat na nakatayo kung saan 
hindi ito dapat, ayon sa sinabi ni propetang Daniel, (unawain 
ng nagbabasa) hayaang lumikas sa kabundukan ang mga 
nasa Judea. 18 Huwag nang hahayaang bumaba pa sa bahay 
ang mga nasa bubungan, o pumasok pa dito para maglabas 
ng kahit ano mula sa kanyang bahay. 16 Huwag ding hayaan 
ang mga nasa bukid na bumalik para lang kunin ang 
kanyang damit. >7 Pero kaawa-awa ang mga nagdadalang tao 
at mga nagpapasuso pa sa mga araw na iyon! 18 Ipanalangin 
ninyo na ang inyong paglikas ay hindi sa panahon ng 
taglamig. 

Matinding Paghihirap na Darating 

lc > Dahil darating sa mga araw na iyon ang kahirapang 
hindi pa nangyayari mula ng lalangin ng Diyos ang lahat 
hanggang sa kasalukuyan, at wala nang ibang susunod pa na 
tulad nito. 20 Maliban sa paigsiin ng Panginoon ang mga 
araw na iyon, walang taong maliligtas. Pero alang-alang sa 
mga hinirang, na Kanyang pinili, pinaigsi Niya ang mga araw 
na 'yon. 21 Kung sinuman ang magsabi sa inyo, 'Tignan n'yo, 
andito na ang hinirang ng Diyos na Hari't Tagapagligtas!' o 

'Tignan n'yo, andoon siya!' Huwag kayong maniwala 22 dahil 
magsusulputan ang mga pekeng Kristo at mga pekeng 
propeta at magpapakita pa ng mga himala at 
nakakamanghang bagay para tuksuhin, kung maaari, kahit 
na ang mga hinirang. 2 3 Kaya't mag-ingat kayo. Tignan n'yo, 
sinabi Ko na sa inyo ang lahat ng bagay. 2 4 Pero sa mga araw 
na iyon, pagkatapos ng kahirapan, magdidilim ang araw at 
ang buwan ay di magbibigay ng liwanag, 2 5 ang mga bituwin 
sa langit ay magsisilaglagan at mayuyugyog ang mga 
puwersang nagpapanatili sa kalawakan . 26 Makikita nila ang 
Anak ng Tao na dumarating sa kaulapan ng may dakilang 
kapangyarihan at kaluwalhatian. 2 ? Ipapadala Niya ang 
Kanyang mga anghel at sama-samang titipunin ang Kanyang 
hinirang sa lahat ng dako, mula sa kadulu-duluhan ng 
daigdig hanggang sa kadulu-duluhan ng langit. 28 Ngayon, 
matuto kayo sa talinghaga ng puno ng igos: Kapag ang 
tangkay nito ay malambot pa at sumisibol palang ang mga 
dahon, alam n'yong malapit na ang tag-araw. 2 9 Gayundin 
naman, kapag nakita n'yong nangyayari na ang mga bagay 
na ito, alam n'yo na malapit na, asa pintuan lang. 
3° Sasabihin ko sa inyo ang totoo, na ang henerasyong iyon 
ay hindi lilipas hangga't lahat ng mga bagay na ito ay 
mangyari. 31 Ang langit at ang lupa ay maglalaho, pero ang 
Aking mga salita ay hindi mawawalan ng kapangyarihan. 

Magbantay Kayo saAking Pagdating 

3 2 Pero ang araw at oras na iyon ay di ipapaalam 
kanino man, ni sa mga anghel na nasa langit o sa Anak, ito'y 
sa Ama lamang. 33 Mag-ingat, magbantay at manalangin 
kayo, dahil hindi n'yo alam kung kailan ang tamang panahon. 
34 Para itong isang tao na pumunta sa isang malayong lugar 
at iniwan ang kanyang bahay. Binigyan niya ng awtoridad 
ang kanyang mga tauhan, sinabihan sila kung ano'ng 

gagawin, at inutusan ang gwardiang magbantay. 35 Kaya't 
magbantay kayo dahil hindi n'yo alam kung kailan uuwi ang 
may-ari ng bahay - kung sa gabi, o sa hating-gabi, o sa 
pagtilaok ng manok, o sa umaga, 36 Kundi, baka sa bigla 
niyang pagdating, ay maabutan niya kayong natutulog. 37 At 
ang sinasabi Ko sa inyo ay sinasabi Ko din sa lahat, 
'Magbantay!' 

Planong Pagpaslang Kay Jesus - Ang Kordero 


Dalawang araw nalang ay Pista na ng Paskua at 
ng Tinapay na Walang Lebadura. Naghahanap pa 
rin ng paraan ang mga pinunong pari at mga 
guro't iskolar ng Biblia kung paano Siya 
huhulihin sa matalinong paraan at kinalauna'y maipapatay 
Siya. 2 Pero sinabi ng ilan sa kanila, "Huwag nating gawin ito 
sa araw ng pista, kundi'y magkakagulo ang mga tao." 
3 Samantala, habang Siya'y nakaupo sa hapag-kainan sa 
bahay ni Simon "Ang Ketongin" sa Betania, may isang babae 
ang pumunta doon na may dalang mamahaling langis (gawa 
sa katas ng halamang nardo na nakalagay sa loob ng boteng 
mula pa sa lungsod ng Alabastron sa Ehipto). Binasag niya 
ang bote at ibinuhos ito sa Kanyang ulo. 4 May mga ilan doon 
ang naghimutok at sinabi, "Ano'ng dahilan ng pagsasayang 
sa mabangong langis na'to? 5 Pwede pa iyang mabili sa 
malaking halaga 1 at mapamahagi sa mga mahihirap." At 
nagbulung-buhmgan sila laban sa babae. 6 Sinabi ni Jesus, 
"Hayaan n'yo siya. Bakit n'yo siya ginagambala? Ginawan 
n'ya Ako ng isang magandang bagay. ? Lagi n'yong kasama 
ang mga mahihirap at pwede n'yo silang gawan ng kabutihan 
kahit kailan n'yo gusto, ngunit hindi n'yo Ako laging kasama. 
8 Ginawa n'ya ang kaya n'yang gawin. Pumunta siya rito ng 
mas maaga sa inaasahan para pahiran ng langis ang Aking 
katawan bilang paghahanda sa Aking libing. 9 Sasabihin ko 

sa inyo ang totoo, itong ginawa niyang ito ay mababanggit 
saan man ipangaral itong mensahe ng kaligatasan sa buong 
mundo bilang paggunita sa kanya. 


Judas - Ang Traydor na Kaibigan 

10 At si Judas Iseariote, isa sa 12 , ay nagpunta sa mga 
pinunong pari para makipagtulungan sa kanilang madakip 
Siya. 11 Tuwang-tuwa sila nang malaman ito at nangako pang 
bibigyan siya ng pabuya. At nag-isip na siya ng magandang 
pagkakataon para traydorin Siya. 12 Sa unang araw ng 
Tinapay na Walang Lebadura, kung kailan kinakatay nila 
ang kordero ng Paskua, sinabi ng Kanyang mga alagad sa 
Kanya, "Saan N'yo po kami gustong pumunta para ihanda 
ang kakainin N'yo ngayong Paskua?" 13 Nagpadala Siya ng 
dalawa sa Kanyang mga alagad at sinabi sa kanila, "Pumunta 
kayo ng lungsod at may sasalubong sa inyong lalake na may 
bitbit na isang bangang tubig. Sundan n'yo siya . 14 Saan man 
siya pumasok, sabihin n'yo sa may-ari ng bahay, 
'Nagtatanong ang Guro kung nasaan ang kwartong 
pambisita na magagamit Niya para kumain sa Paskua 
kasama ng Kanyang mga alagad?' ^ At ipapakita niya sa inyo 
ang malaking kwarto sa itaas na kumpleto sa gamit at handa 
na. Doon kayo maghahanda para sa atin." 16 Umalis ang 
Kanyang mga alagad at pumunta sa lungsod. Nakita nila 
kung paano Niya sinabi sa kanila at naghanda sila para sa 
Paskua. 

Binalaan ni Jesus ang Magtataksil sa Kanya 

Kinagabiha'y nagpunta Siya roon kasama ang 12 . 
18 Habang sila'y nakaupo at kumakain, sinabi ni Jesus, 
"Sasabihin Ko sa inyo ang totoo, isa sa inyo na kasama Kong 
kumakain ay magtataksil sa Akin." Sila'y nagsimulang 

57 



mabagabag, at nagtanong sa Kanya ng isa-isa, "Ako po ba 
'yon ?" 20 Sumagot Siya at sinabi sa kanila, "Siya'y isa sa 12 na 
kasama Kong sumasawsaw sa mangkok. 21 Papanaw nga ang 
Anak ng Tao ayon sa sinulat tungkol sa Kanya, pero 
kasumpa-sumpa ang taong magtataksil sa Anak ng Tao. 
Mabuti pang hindi na ipinanganak ang taong iyon!" 

Ang Dugo ng Bagong Testamento 

22 Habang sila'y kumakain, kumuha ng tinapay si 
Jesus, nagpuri, pinutol ito, ipinamigay sa kanila at sinabi, 
"Kumuha kayo at kumain. Ito'y Aking katawan." 2 3 Kinuha 
Niya ang baso. Matapos magpasalamat, ibinigay ito sa kanila. 
Ininuman nilang lahat ito. 2 4 Sinabi Niya sa kanila, "Ito ang 
Aking dugo na magpapatibay sa bagong testamentong iiwan 
Ko, at siyang madadanak para sa marami. 2 5 Sasabihin Ko sa 
inyo ang totoo, hindi na Ako iinom pa ng bunga ng punong 
ubas hanggang sa araw na inumin Ko itong bagong-bago sa 
kaharian ng Diyos." 26 Pagka awit nila ng isang himno 
dumiretso sila sa bundok ng Olibo. 2 ? Sinabi ni Jesus sa 
kanila, "Ngayong gabi, lahat kayo'y manhilumo sa inyong 
pananampalataya dahil sa Akin. Nasususlat, 'Patutumbahin 
ko ang pastol at magsisikalat ang mga tupa.' 28 Pero 
pagkatapos Kong magbangon, mauuna Ako sa inyo sa 
Galilea." 


Ang Pangakong Di Kayang Panindigan 

2 9 Ngunit sinabi ni Pedro sa Kanya, "Bagama't lahat 
ay tumalikod sa Inyo, hindi ako tatalikod." 30 Sinabi ni Jesus 
sa kanya, "Sasabihin ko sa'yo ang totoo, sa araw na ito, 00, 
ngayong gabi din, bago tumilaok ang manok ng makalawang 
beses ay tatlong ulit mo Akong itatatwa!" 31 Pero lalo n'ya 
lang ipinagdiinan, "Kahit na mamatay pa 'kong kasama N'yo, 

hindi ko po Kayo itatatwa sa ano pa mang paraan!" Ganoon 
din ang sinabi nilang lahat. 


Nanalangin si Jesus Kasama ng mga Alagad 

3 2 At dumating sila sa lugar na kung tawagin ay 
Getsemane. Sinabi Niya sa Kanyang mga alagad, "Maupo 
kayo dito habang Ako'y mananalangin lang." 33 Isinama Niya 
si Pedro, Santiago at Juan. Nagsimula Siyang makaramdam 
ng pagkamangha at kabigatan ng kalooban. 34 Sinabi Niya sa 
kanila, "Sobra-sobra ang pagkabagabag ng Aking kaluluwa 
na halos ikamatay Ko! Maghintay kayo dito at magbantay." 
35 Umabante lang Siya ng kaunti, biglang dumapa sa lupa, at 
nanalangin na kung maaari'y hindi na Niya danasin ang mga 
magaganap sa oras na iyon. 36 Sinabi Niya, "Ama, Ama, 
magagawa N'yo po ang lahat ng bagay. Alisin N'yo na po 
itong baso sa Aking harapan, ngunit hindi kagustuhan Ko 
ang masunod, kundi ang Inyo pong kagustuhan." 37 Pagbalik 
Niya at nakitang tulog sila, sinabi Niya kay Pedro, "Simon, 
tulog ka pa? Hindi ka ba pwedeng magbantay kahit isang 
oras lang? 38 Magbantay kayo at manalangin, kung hindi'y 
matutukso kayo. Totoong gustong gawin ng espiritu ang 
tama, pero marupok ang katawang tao. 39 Muli Siyang umalis 
at nanalangin. Katulad din ng nauna ang Kanyang mga 
sinabi. 40 Pagbalik Niya, nakita Niyang natutulog uli sila, at 
sa sobrang antok ay di na nila alam kung ano'ng isasagot sa 
Kanya. 41 Pagbalik Niya nang pangatlong beses, sinabi Niya 
sa kanila, "Hanggang ngayon ba'y tulog pa rin kayo't 
nagpapahinga pa rin? Tama na. Dumating na ang oras. 
Tignan n'yo! Ang Anak ng Tao ay isusuko na sa kamay ng 

masasama. 42 Bangon na kayo! Alis na tayo dito. Tignan n'yo, 
andiyan na ang magtataksil sa Akin." 

Ang Halik ni Judas 

43 Habang nagsasalita pa Siya, agad na dumating si 
Judas, isa sa 12, kasama ang napakaraming taong may mga 
dalang patalim at batuta. Padala sila ng mga pinunong pari, 
mga guro't iskolar ng Biblia, at mga matatandang pinuno. 
44 Ang traydor na ito ay nagbigay ng palatandaan sa kanila at 
sinabi, "Sinumang halikan ko, Siya na 'yon. Kunin n'yo Siya 
at dalhin n'yo Siya ng maayos." 45 Pagdating na pagdating ni 
Judas ay nilapitan niya agad si Jesus at sinabi, "Guro, guro!" 
sabay halik sa Kanya. Sinunggaban nila at inaresto Siya. 
47 Isa sa mga nakatayo doon ay bumunot ng patalim at tinaga 
ang tauhan ng pangulo ng kaparian at naputol ang tainga 
nito. 48 Sumagot si Jesus at sinabi sa kanila,"Pumunta ba 
kayo rito laban sa isang magnanakaw at may dala-dala pa 
kayong mga patalim at mga batuta para arestuhin Ako? 
49 Araw-araw n'yo Kong kasama sa templo pag Ako'y 
nagtuturo, athindi n'yo Ko inaaresto. Ngunit dapat matupad 
ang sinulat ng mga propeta. 50 Tumakbo silang lahat at 
pinabayaan Siya. 51 May sumunod sa Kanyang isang 
binatilyo na walang ibang suot kundi ang linong telang 
nakabalot sa katawan niya. Sinunggaban din siya ng mga 
binatilyong nandoon. 52 Kaya't hinagis niya sa mga ito ang 
kanyang linong damit at tinakbuhan sila ng hubo't hubad! 

Ang Palabas na Paglilitis kay Jesus 

53 Dinala nila si Jesus papunta sa pangulo ng kaparian. 
Kasama Niya doong nagkatipon ang lahat ng mga pinunong 
pari, ang mga matatandang pinuno at ang mga guro't iskolar 
ng Biblia. 54 Sinundan Siya ni Pedro mula sa kalayuan, 
hanggang sa palasyo ng pangulo ng kaparian. Doo'y naupo 

siya kasama ng mga katiwala at siya'y nagpainit sa tabi ng 
apoy. 55 Ang mga pinunong pari at ang kabuuan ng 
kapulungan ay naghanap ng testigo laban kay Jesus para 
ipapatay Siya, pero wala silang makita. 5 & Marami kasing 
nagpahayag ng mga pekeng testimoniya laban sa Kanya, 
pero hindi nagtutugma ang kanilang mga pahayag. 57 May 
lumapit doon at nagpahayag ng pekeng testimoniya laban sa 
Kanya, at sinabi, ss Narinig naming sinabi Niya, "Bubuwagin 
Ko 'tong templong ito na gawa sa kamay, at sa loob ng tatlong 
araw ay gagawa Ako ng isang hindi gawa sa kamay." 59 Sa 
kabila nito'y hindi pa rin nagtutugma-tugma ang kanilang 
mga testimoniya. 60 Kaya't tumayo ang pangulo ng kaparian 
sa kanilang kalagitnaan at tinanong si Jesus ng ganito, "Wala 
Ka bang isasagot? Ano 'tong mga pahayag ng mga testigo 
laban Sa'yo?" 

Ang Kasalanan ng Katotohanan 

61 Pero tumahimik lang Siya at di sumagot. Muli 
Siyang tinanong ng pangulo ng kaparian at sinabi sa Kanya, 
"Ikaw ba ang hinirang ng Diyos na Hari't Tagapagligtas, ang 
Anak ng Kahanga-hanga? 62 Sinabi ni Jesus, "Ako nga, at 
makikita niyo ang Anak ng Tao na nakaupo sa kanang kamay 
ng Makapangyarihan, na dumarating sa gitna ng mga ulap 
sa langit!" 6 3 Kaya't pinunit ng pangulo ng kaparian ang 
kanyang mga damit at sinabi, "Bakit kailangan pa natin ng 
mga testigo? 6 4 Narinig n'yo ang kalapastanganan! Ano'ng 
masasabi n'yo?" Lahat sila'y hinatulan Siyang maparusahan 
ng kamatayan dahil sa salang ito. 6 5 May ilang nagsimulang 
duraan Siya, tinakpan ang Kanyang mukha, inupakan Siya, 
at nagsabi sa Kanyang, "Magpahayag Ka ng Salita ng Diyos!" 
At pinagsasampal Siya ng mga kawal gamit ang palad ng 
kanilang mga kamay. 

Napako ang Pangako ni Pedro Kay Jesus 

66 Habang si Pedro ay nasa ibabang palapag ng 
palasyo, may dumating na isa sa mga katiwalang babae ng 
pangulo ng kaparian. 6 ? Nang makita niya si Pedrong 
nagpapainit doon, tinitigan niya ito at sinabi, "Ikaw yung 
kasama ni Jesus na Nazareno, di ba." 68 Pero di siya umamin 
at sinabi, "Hindi ko alam ni naiintindihan ang sinasabi mo." 
Lumabas siya papasok sa beranda at tumilaok ang manok. 
6 9 May isang na namang babaing katiwala ang muling 
nakakita sa kanya, at nagsimulang sabihin sa mga nakatayo 
doon, "Isa siya sa kanila." 7 ° Muli niya 'tong ikinaila. 
Pagkatapos lang ng ilang sandali, sinabi ng mga nakatayo 
doon kay Pedro, "Ikaw nga talaga'y isa sa kanila dahil ika'y 
taga Galilea at halatang-halata sa pagsasalita mo!" 
7 1 Nagsimula na siyang manumpa at magbanta ng 
kaparusahan sa sarili habang nagsasabi, "Hindi ko kilala ang 
taong binabanggit n'yo!" 72 At tumilaok ang manok ng 
pangalawang beses. Naalala ni Pedro ang salitang sinabi ni 
Jesus sa kanya, "Bago tumilaok ang manok ng pangalawang 
beses ay tatlong beses mo 'Kong ikakaila." Napahagulgol siya 
habang iniisip ito. 

Kinasangkapan ang Gobernador Para Patayin si Jesus 


Kinaumagahan, agad-agad na nagpatawag ng 
pagpupulong ang mga pinunong pari kasama 
ang mga matatandang pinuno, mga guro at 
iskolar ng Biblia at ng buong kapulungan. 
Ginapos nila si Jesus, inilabas Siya at dinala kay Pilato. 2 At 
tinanong Siya ni Pilato, "Ikaw ba ang Hari ng mga Judio? 
Sumagot Siya at sinabi sa kanya, "Ako nga, gaya ng sinabi 
mo." 3 Naghain ng maraming paratang ang mga pinunong 
pari laban sa Kanya, pero di Siya sumagot. 4 Tinanong uli 
Siya ni Pilato at sinabi, "Hindi Ka ba sasagot? Tignan Mo 
kung gaano karaming paratang ang binabangit nila laban 

Sa'yo." 5 Pero di pa rin sumagot si Jesus, kaya't namangha si 
Pilato. 6 Kada pista ay nagpapalaya siya ng isang bilanggo 
para sa kanila, sinuman ang magustuhan nila. 7 May isa na 
nagngangalang Barabbas, na nakagapos pa kasama ng iba 
pang nagsagawa ng rebelyon. Siya'y namaslang sa gitna ng 
rebelyong iyon. 8 Nagsigawan ng malakas ang mga tao at 
nagsimulang humiling sa kanya na gawin ang lagi niyang 
ginagawa para sa kanila. 9 Pero sinagot sila ni Pilato at sinabi, 
"Gusto n'yo ba na palayain ko para sa inyo ang Hari ng mga 
Judio?" 10 Alam niya kasi na dinala Siya ng mga pinunong 
pari sa kanya dahil sa inggit. 11 Pero inudyukan ng mga 
pinunong pari ang mga tao na palayain nalang niya si 
Barabbas para sa kanila. 12 Sumagot si Pilato at sinabi sa 
kanila, "Ano naman ang gusto n'yong gawin ko sa Kanya na 
tinatawag n'yong Hari ng mga Judio?" J 3 Muli silang 
sumigaw, "Ipako Siya sa krus!" 14 Kayat sinabi ni Pilato sa 
kanila, "Bakit, ano bang masama ang ginawa Niya?" Lalo 
lang lumakas ang kanilang sigawan, "Ipako Siya sa krus!" 

Hinagupit at Pinaglaruan Nila si Jesus 

'5 Sa kagustuhan ni Pilatong pasayahin ang mga tao, 
pinalaya niya si Barabbas para sa kanila at pinadala si Jesus 
para ipako sa krus matapos Siyang hagupitin ng 39 na beses 
gamit ang latigong may nakakabit na mga pako. 16 Dinala 
Siya ng mga sundalo sa isang bulwagan sa tanggapan ng 
gobernador at doo'y tinawag nila ang buong batalyon. 
!7 Dinamitan nila Siya ng kulay lila, gumawa ng koronang 
tinik at ipinutong sa Kanyang ulo. 18 Nagsimula silang batiin 
Siya, "Mabuhay ang Hari ng mga Judio!" J 9 Pinukpok nila 
Siya ng isang mahabang tangkay ng halaman sa ulo, 
dinuraan Siya, at pagtapos ay niluhuran Siya para sambahin. 
20 Matapos nila Siyang insultuhin at paglaruan, tinanggal 

nila ang lilang damit mula sa Kanya, pinasuot sa Kanya ang 
Kanyang damit, at dinala na Siya para ipako sa krus. 

Pinatay Nila Ang Kanilang Hari 

21 Pinilit nila ang isang nagngangalang Simon na taga 
Cyrene, na nanggaling sa lalawigan at napadaan lang doon, 
para bitbitin ang Kanyang krus. Siya ang ama nila Alexander 
at Rufus. 22 At dinala nila Siya sa lugar na kung tawagin ay 
Golgotha, ang ibig sabihin ay, "Lugar ng Bungo." 
2 3 Pinainom nila Siya ng alak na hinaluan ng gamot na 
pampakalma, pero di Niya ito ininom. 2 4 Nang maipako na 
nila Siya, pinaghatian nila ang Kanyang mga damit at 
nagbunutan pa sila para malaman kung kanino mapupunta 
ang mga ito. 2 s Alas nuebe ng umaga nang maipako Siya sa 
krus. 26 Ang Kanyang hatol ay nakasulat sa taas ng Kanyang 
ulunan, "ANG HARI NG MGA JUDIO." 2 ? May dalawang 
magnanakaw pa silang ipinako kasama Niya, isa sa kanan at 
isa sa kaliwa Niya. 28 At natupad ang sinulat ng mga propeta 
na sinasabi, "Siya'y napabilang sa mga salarin." 

Inasar Pa Nila ang Naghihingalong Jesus 

2 9 Ang mga nagdadaan doo'y ininsulto Siya at 
iiling-iling na nagsabi, "Ah, wawasakin Mo pala ang templo 
at itatayo ito ng tatalong araw. 30 Iligtas Mo kaya ang sarili 
Mo at bumaba Ka mula sa krus!" 3* Inasar din Siya ng mga 
pinunong pari at sinabi sa isa't isa kasama ng mga guro at 
iskolar ng Biblia, "Niligtas Niya ang iba pero di Niya kayang 
iligtas ang sarili Niya? 32 Hayaan nating ang hinirang ng 
Diyos na Hari't Tagapagligtas ang Hari ng Israel ay bumaba 
ngayon mula sa krus para matunghayan natin ito at manalig. 
Ininsulto din Siya ng mga kasamahan Niyang nakapako sa 
krus. 33 Pagdating ng tanghaling tapat, nagdilim ang buong 
lupain hanggang alas tres ng hapon. 34 Pagdating ng alas tres 

ng hapon ay sumigaw si Jesus ng malakas, "Eloi, Eloi, lama 
sabaktani?" Ibig sabihi'y, "Diyos Ko, Diyos Ko, bakit N'yo po 
Ako pinabayaan?" 35 Nang marinig ito ng ilan sa kanila na 
nakatayo doon, sinabi nila, "Kita n'yo, tinatawag Niya si 
Elias." 36 May isang tumakbo para isawsaw ang isang 
espongha sa suka at kinabit ito sa isang sanga ng halaman 
para makainom Siya nito. Sinabi niya, "Antayin natin at 
tignan kung dadating si Elias para ibaba Siya." 

Nakakilala sa Diyos ang Kapitan nang Makita si Jesus 
Ibigay ang Kanyang Buhay 

37 Sumigaw si Jesus ng malakas at ibinigay ang 
espiritu. 38 Nahati sa gitna mula tuktok hanggang sa baba 
ang kurtinang tumatalukbong sa kabanal-banalang dako ng 
Templo. 39 Pagkita sa Kanya ng kapitan ng mga sundalo na 
nakatayo sa harapan Niya, kung paano Siya sumigaw at 
ibinigay ang Kanyang espiritu, sinabi niya, "Totoong ang 
Taong ito ang Anak ng Diyos." 

Mga Lihim na Tagasunod ni Jesus 

4 ° Mayroon ding mga babaing nanonood sa kalayuan. 
Ilan sa mga ito ay sina Maria Magdalena, si Maria na ina ni 
Santiago na mas bata at ni Jose, at si Salome. 41 Sila din ay 
mga tagasunod Niya at naglingkod sa Kanyang mga 
pangangailangan nung Siya'y nasa Galilea, at marami pang 
ibang kababaihan ang kasama Niyang umakyat sa Jerusalem. 
4 2 Pagdating ng gabi, dahil iyo'y araw ng paghahanda, ang 
araw bago ang pamamahinga, 43 Naglakas-loob na pumunta 
si Jose ng Arimatea kay Pilato at hinangad na kunin ang 
katawan ni Jesus. Isa siyang marangal na tagapagpayo ng 
kapulungan at nag-aabang din sa kaharian ng Diyos. 
44 Nagulat si Pilato at nagtanong kung Siya nga'y patay na at 
pinatawag niya ang kapitan ng mga sundalo para alamin 

kung Siya nga'y namatay na. 45 Nang malaman niya ito mula 
sa kapitan ng mga sundalo, ipinagkaloob niya kay Jose ang 
katawan. 4 & At nagdala siya ng pinong telang lino. Pagkababa 
sa Kaniya'y, binalot Siya ng telang lino at nilagay Siya sa 
libingang inukit mula sa isang malaking bato. Pinagulong 
ang isang bato para isara ang pasukan ng libingan. 47 Nakita 
ni Maria Magdalena at Mariang ina ni Jose kung saan Siya 
nakahimlay. 


Kay JesusAng Tagumpay 

- Pagtapos ng pamamahinga, bumili ng mga 
pabango sina Maria Magdalena, Mariang ina ni 
Santiago, at Salome para puntahan Siya’t 
pahiran ng mga ito. 2 Pumunta sila sa libingan 
ng maagang-maaga sa pagsikat ng araw sa unang araw ng 
linggo. 3 Sinabi nila sa isa't isa, "Sino'ng mag-aalis para sa 
atin ng bato mula sa pasukan ng libingan?" 4 Pagtingin nila, 
nakita nilang naialis na ang bato at ito'y napakalaki. 
s Pagpasok nila sa libingan, nakita nila ang isang binatilyong 
nakaupo sa bandang kanan, na nakasuot ng mahabang 
putting damit. At sila'y natakot. 6 Sinabi niya sa kanila, 
"Huwag kayong matakot. Hinahanap n'yo si Jesus na 
Nazareno na napako sa krus? Bumangon Siya. Wala na Siya 
rito. Tignan n'yo kung saan nila Siya ipinatong. 7 Pero umuwi 
kayo, sabihin n'yo sa Kanyang mga alagad at kay Pedro na 
mauuna Siya sa inyo sa Galilea. Doon n'yo Siya makikita 
gaya ng sinabi Niya sa inyo. 8 Dali-dali silang lumabas at 
patakbong umalis mula sa libingan. Nanginginig sila sa 
pagkamangha at hindi sila nagsabi ng kahit ano kanino man 
dahil sa takot nila. 9 Ngayon, nang magbangon si Jesus ng 
umaga ng unang araw ng linggo, nagpakita Siya una kay 
Maria Magdalena, kung saan pinalayas Niya ang pitong 
demonyo. 10 Umuwi siya't sinabi sa kanilang mga nakasama 

Niya, habang sila'y nagluluksa't nag-iiyakan. 11 At nang 
marinig nilang buhay Siya at nagpakita sa kanya, hindi sila 
naniwala. 12 Pagtapos nito, nagpakita Siya sa ibang itsura sa 
dalawa sa kanila habang sila'y naglalakad papuntang 
lalawigan. ^ Bumalik sila at sinabi ito sa ibang mga alagad, 
pero di rin sila naniwala sa mga ito. 

Huwag Magduda Kundi Manalig 

J 4 Pagkatapos, nagpakita Siya sa n habang sila'y 
kumakain, at pinagalitan sila sa kanilang di paniniwala at 
katigasan ng puso, dahil di sila naniwala sa mga nakakita sa 
Kanya pagkatapos Niyang bumangon sa libingan. ^ Sinabi 
Niya sa kanila, "Pumunta kayo sa lahat ng sulok ng daigdig 
at ipangaral ang mensahe ng kaligtasan sa bawat nilikha. 
16 Ang siyang manalig at mailubog sa tubig ay maliligtas, 
ngunit ang siyang di manalig at sumunod ay mapaparusahan. 

Kapangyarihan ng mga Nananalig kay Jesus 

At ang mga palatandaang ito ay susunod sa kanilang 
mga nananalig: Magpapalayas sila ng mga demonyo sa 
pamamagitan ng Aking pangalan; magsasalita sila ng mga 
bagong wika; 18 Dadampot sila ng mga ahas at kung uminom 
ng anumang bagay na nakamamatay, di sila nito 
mapipinsala; ipapatong nila ang kanilang mga kamay sa may 
sakit at bubuti ang kalagayan ng mga ito. 19 Kaya't matapos 
silang kausapin ng Panginoon, kinuha na Siya papuntang 
langit at naupo bilang kanang kamay ng Diyos. 20 Sila'y 
umalis at nangaral saan mang lugar. Kumikilos ang 
Panginoon kasama nila at pinatutunayan ang Salita na may 
kasamang mga himala. Amen. 

Personal na Panalangin 


Panginoong Jesus, marami pong salamat sa iyong 
dakilang pag-ibig sa akin. Inalay N’yo po ang Inyong buhay 
para sa aking kaligtasan. Ang buhay ko ay mula po sa Inyo 
pati na ang lahat ng mga biyayang tinatamasa ko sa araw- 
araw: pamilya, mga kaibigan, aking hanap -buhay at mga 
ari-arian. Salamat po na Kayo po’y dumating sa lupa upang 
ipakita sa amin ang liwanag ng buhay. Salamat po sa Iyong 
mga Salita na nagdulot sa akin na maunawaan ang 
katotohanan. Salamat po na nais pa Ninyo akong pagpalain 
di lamang sa buhay na ito kundi sa buhay na darating. 
Salamat po na sa kabila ng lahat ng problema ng buhay, ako 
po’y may pag-asa dahil sa Inyong magandang plano sa akin. 
Nais ko pong makilala Kayo at ang inyong plano sa aking 
buhay. Nais ko pong sumunod sa Inyo dahil po Kayo ang 
tunay na Diyos at Tagapagligtas ng aking buhay. Turuan 
N’yo po akong magmahal, manalig at sumunod araw-araw. 
Patawad po, Panginoon sa aking mga pagkakamali. 
Tinatanggap ko po ang Inyong kapatawaran sa aking mga 
kasalanan. Pagpalain N’yo pa po ang aking buhay. Amen. 

Pangwakas na Salita 

Kaibigan, naway napagpala ka sa iyong binasa. Kung 
may kumento ka o katanungan tungkol sa iyong mga nabasa, 
kung nais mo pang makilala ang Panginoong Jesus o di 
kaya’y may iba ka pang personal na katanungan. Huwag 
mahiyang sumulat sa email na ito: 

jesus.ang.verbo@gmail.com o di kaya’y tumawag/mag-text 
sa mga numerong ito: 0917-715-0777, at 0999-996-5100. 
Ang serbisyong ito ay totoo at walang bayad. Pagpalain ka ng 
Diyos! 

